title: Nicole Ramalalanirina

text: Ramalalanirina pelasi nuorena koripalloa, mutta siirtyi 1990-luvun vaihteessa yleisurheilun pariin liikunnanopettajansa kehottamana. Hän edusti Madagaskaria vuoteen 1998 saakka ja voitti kultaa Afrikan-mestaruuskilpailuista 1993 sekä pronssia Afrikan kisoissa 1991. Ramalalanirina voitti Madagaskarin kansalaisena myös kaksi kultamitalia ranskaa puhuvien kisoissa, yhden kulta- ja yhden pronssimitalin universiadeista sekä kaksi kultamitalia Intian valtameren saarten kisoista. Hän osallistui Madagaskarin edustajana olympialaisiin kahdesti, vuosina 1992 ja 1996. Ramalalanirina oli molemmilla kerroilla mukana 100 metrin aitajuoksussa, ja Atlantan kisoissa 1996 hän oli myös yksi maansa pikaviestijoukkueen jäsenistä. Hän ei kuitenkaan selviytynyt finaaliin yhdessäkään kilpailussa. Hän edusti Afrikkaa maailmancupissa 1994 sijoittuen 100 metrin aitajuoksussa viidenneksi.


title: Nicole Ramalalanirina

text: Ramalalanirina kilpaili Ranskan kansalaisena vuoteen 2006 asti. Ramalalanirina sai maan kansalaisuuden helmikuussa 1998. Samana vuonna hän osallistui Budapestin EM-kisoihin, joissa sijoittui neljänneksi. Myöhemmin syyskuussa hän edusti Eurooppaa maailmancupissa, jossa kuitenkin joutui keskeyttämään kaaduttuaan juoksun aikana. Hän voitti Ranskan edustajana pronssia 60 metrin aitajuoksusta sisäratojen MM-kisoissa 2001 ajallaan 7,96. Ramalalanirina sijoittui neljänneksi sisäratojen EM-kisoissa 2002 ja sisäratojen MM-kisoissa kahdeksanneksi vuonna 2004. Hän osallistui Ranskan edustajana olympialaisiin kaksissa kisoissa, vuosina 2000 ja 2004. Ramalalanirina osallistui molemmilla kerroilla sadan metrin aitajuoksuun, jossa hän sijoittui kuudenneksi Sydneyn kisoissa 2000 juostuaan matkan 12,91 sekunnissa. Hän karsiutui samassa lajissa vuoden 2004 kisoissa ajallaan 13,07. Ramalalanirina menestyi myös kansallisella tasolla; hän voitti maansa mestaruuden ulkoradoilla vuosina 1998 ja 2000, jonka lisäksi hän voitti kilpailun Madagaskarin edustajana vuonna 1996. Ramalalanirina voitti Ranskan sisäratojen mestaruuden 60 metrin aitajuoksussa vuosina 2004 ja 2006. Hän lopetti yleisurheilu-uransa vuonna 2006.


title: Nicole Ramalalanirina

text: "Lähde: IAAF"


title: Gábor Király

text: Gábor Ferenc Király (s. 1. huhtikuuta 1976 Szombathely) on unkarilainen jalkapallomaalivahti. Hän edustaa Unkarin pääsarjassa pelaavaa Szombathelyi Haladásia. Hänet tunnetaan parhaiten collegehousujen käyttämisestä pelin aikana.


title: Gábor Király

text: Király aloitti uransa syntymäkaupunkinsa Szombathelyn Szombathelyi Haladásin joukkueessa vuonna 1993. Neljän vuoden päästä hän siirtyi Hertha BSC -joukkueeseen kakkosmaalivahdiksi. Hän debytoi Bundesliigassa syyskuussa 1997 ja otti pian ykkösmaalivahdin paikan Christian Fiedleriltä. Hän pelasi seurassa myös Mestarien liigaa kaudella 1999–2000.


title: Gábor Király

text: Uuden valmentajan saavuttua Herthaan kesken kauden 2003–2004 Király menetti ykkösmaalivahdin paikkansa Fiedlerille. Hänen sopimustaan olisi laskettu vain jos hän olisi karsinut palkastaan.


title: Gábor Király

text: Király siirtyi tämän jälkeen Englannin Valioliigaan nousseeseen Crystal Palaceen. Hän otti ykkösmaalivahdin paikan Julián Speronilta ja pelasi 32 ottelua Valioliigassa, mutta seura putosi takaisin Mestaruussarjaan. Seuraavalla kaudella hän pelasi 43 ottelua.


title: Gábor Király

text: Toukokuussa 2006 Király vaati siirtoa Valioliigaan. Tämä näyttikin todennäköiselta, mutta lopulta hän ei saanut sopivia tarjouksia ja aloitti kolmannen kautensa Palacessa. Tämä jäi Királyn viimeiseksi seurassa. Hänet lainattiin kahdeksi viikoksi West Ham Unitediin, mutta ei esiintynyt yhdessäkään ottelussa. Tämän jälkeen hän palasi Palaceen, josta hänet kuitenkin lainattiin Aston Villaan kuukaudeksi paikkaamaan Thomas Sørensenia ja Stuart Tayloria. Hän pelasi liigassa yhteensä viidessä ottelussa ja palasi Palaceen tammikuussa 2007.


title: Gábor Király

text: Király siirtyi tämän jälkeen Burnleyhyn toukokuussa 2007 kahden vuoden sopimuksella. Hän pelasi seurassa ensimmäisenä kautenaan 27 ottelua Mestaruussarjassa. Nämä jäivät kuitenkin Királyn ainoiksi seurassa ja hänet lainattiin tammikuussa 2009 Bayer Leverkuseniin paikkaamaan loukkaantunutta kakkosmaalivahtia.


title: Gábor Király

text: Kesäkuussa 2009 Király jätti Burnleyn. Pian tämän jälkeen hän siirtyi kolmen vuoden sopimuksella 2. Bundesliigassa pelaavaan 1860 Müncheniin.


title: Gábor Király

text: Király edustaa myös Unkarin maajoukkuetta, jossa hän debytoi vuonna 1998. Hän on pelannut maajoukkueessa yhteensä ennätykselliset 108 ottelua ja ollut mukana useissa arvokisakarsinnoissa.


title: Australianliejukana

text: Australianliejukana ("Tribonyx ventralis") on Australian kotoperäinen rantakana. John Gould kuvaili lajin holotyypin Swan Riveriltä Länsi-Australiasta vuonna 1837.


title: Nauruliejukana

text: Nauruliejukana ("Gallinula melanops") on eteläamerikkalainen rantakana. Sen elinympäristö käsittää pääosan mantereesta, aina Kolumbiaan itäosan Andeilta Brasiliaan, Chileen ja Argentiinaan; se puuttuu kuitenkin aivan mantereen eteläkärjestä. Lajista tunnetaan kolme alalajia. Louis Jean Pierre Vieillot kuvaili lajin holotyypin Paraguaysta vuonna 1819.


title: Italian parlamentti

text: Italian parlamentti () on Italian lainsäädäntövaltaa käyttävä elin. Parlamentti koostuu edustajainhuoneesta ja senaatista, jotka yhdessä valitsevat myös presidentin. Edustajainhuoneeseen kuuluu 630 jäsentä ja senaattiin 315 senaattoria. Lisäksi tietyt henkilöt, kuten entiset presidentit, pääsevät loppuiäkseen senaatin jäseniksi.


title: Italian parlamentti

text: Virallisesti Italian parlamentti koostuu alahuoneesta ja ylähuoneesta, käytännössä Italiassa on kaksi erillistä parlamenttia. Edustajainhuoneella ja senaatilla on nimittäin samanlainen tehtävänkuva ja lakialoitteen pitää läpäistä molemmat kamarit astuakseen voimaan. Italialaiset nimittävät tätä termillä bicameralismo perfetto eli täydellinen kaksikamarisuus.


title: Italian parlamentti

text: Vuoden 2013 vaalien jälkeen molempien kamarien suurimmat puolueet ovat PD ja NCD.


title: Pikkuliejukana

text: Pikkuliejukana ("Gallinula angulata") on afrikkalainen rantakana. Sen elinympäristö käsittää Saharan eteläpuolisen osan manteretta, Senegambiasta Etiopiaan ja etelässä Namibiaan, Botswanaan ja Etelä-Afrikan iäosaan. Karl Jakob Sundevall kuvaili lajin holotyypin Natalista vuonna 1851.


title: Pyöräily kesäolympialaisissa 1964

text: Vuoden 1964 kesäolympialaisten pyöräily järjestettiin 14. – 20. lokakuuta 1964 Hachiōjissa, Japanissa. Tämä oli 15. kerta kun laji oli mukana olympialaisten ohjelmassa. Mukana oli 303 osanottajaa 40 eri maasta. Tapahtumia oli seitsemän. Kaikki tapahtumat pidettiin ainoastaan miehille.


title: Suakin

text: Suakin () on kaupunki koillis-Sudanissa. Suakin on alueen tärkein satama.


title: Suakin

text: Suakin väkiluku on vuonna 2012 arviolta 38 311 henkilöä. Aikaisempien väestönlaskentojen mukaan siellä oli vuonna 1973 5895 asukasta ja 18030 asukasta vuonna 1983.


title: Nainen Shanghaista

text: Nainen Shanghaista ("The Lady from Shanghai") on Orson Wellesin ohjaama film noir -elokuva vuodelta 1947. Hän näyttelee elokuvassa itse pääosaa Rita Hayworthin rinnalla. Elokuva perustuu Sherwood Kingin romaaniin "If I Die Before I Wake".


title: Nainen Shanghaista

text: Michael O’Hara pelastaa Elsan rosvon käsistä, ja tämän mies ottaa hänet kiitokseksi palvelukseen alukselleen.


title: Nainen Shanghaista

text: Surrealistinen loppukohtaus tapahtuu huvipuiston peilisalissa. Elsa on haavoittunut kuolettavasti ja hänen miehensä kuollut. Murtuneena Michael lähtee olettaen, että oikeudenkäynti puhdistaa hänen maineensa.


title: Nikolai Gappojev

text: Nikolai Akimovitš Gappojev (, 1897 nykyisen Prääsän piirin Kolatselän kylä – 23. helmikuuta 1938 Petroskoi) oli karjalaissyntyinen neuvostoliittolainen poliitikko.


title: Nikolai Gappojev

text: Nikolai Gappojev syntyi itäkarjalaisen talonpojan perheeseen. Hänen isänsä työskenteli metsänhakkuissa, uittotyömailla sekä Tulomajärven rautatehtaalla ja toimi myöhemmin maanviljelijänä. Nikolai kävi kaksivuotisen venäläisen koulun Salmin Orusjärvellä vuosina 1911–1913. Vuosina 1913–1917 hän opiskeli Petroskoin opettajaseminaarissa. Valmistumisensa jälkeen hän työskenteli opettajana Rajakonnun kyläkoulussa. Vuonna 1919 hän liittyi kommunistipuolueeseen.


title: Nikolai Gappojev

text: Vuodesta 1920 lähtien Gappojev työskenteli lastensuojeluosaston ja Aunuksen kihlakunnan kansanvalistusosaston johtajana sekä Vienan Kemin ja Poventsan puoluekomiteoiden sihteerinä. Vuonna 1924 hän osallistui NKP(b):n 13. puoluekokoukseen. Vuonna 1925 hänet nimitettiin Karjalan ASNT:n valistusasiain kansankomissaariksi. Tässä virassa hän mm. johti aikuisten lukutaitokampanjaa ja elokuvatoiminnan kehittämistä.


title: Nikolai Gappojev

text: Vuosina 1928–1929 Gappojev myötäili Neuvosto-Karjalan suomalaisjohtoa vastustanutta karjalais-venäläistä oppositiota ja oli ehdolla NKP(b):n aluekomitean vastaavaksi sihteeriksi. Kustaa Rovion tultua valituksi tähän virkaan vuonna 1929 Gappojevista tehtiin syyllinen ryhmätaistelun syntymiseen. Rangaistukseksi hänet lähetettiin ammattiliittotyöhön Leningradiin, missä hän toimi kolmen vuoden ajan metalli- ja koneenrakennustyöläisten liiton aluekomitean kulttuuriosaston johtajana. Vuonna 1932 hänet lähetettiin NKP(b):n piirikomitean johtajaksi Novgorodiin.


title: Nikolai Gappojev

text: Vuoden 1934 alussa Gappojev palasi Petroskoihin, jossa hänet valittiin NKP(b):n kaupunkikomitean sihteeriksi. Samana vuonna hän osallistui puolueen 17. edustajakokoukseen. Sen osallistujista yli puolet joutui myöhemmin Stalinin vainojen kohteeksi. Neuvosto-Karjalan kuudesta kokousedustajasta ammuttiin neljä.


title: Nikolai Gappojev

text: Syyskuussa 1934 Gappojev valittiin Karjalan ASNT:n ammattiliittoneuvoston puheenjohtajaksi. Seuraavana vuonna hänet lähetettiin Uhtualle puolueen piirikomitean sihteeriksi. ”Pehmeydestä” syytetty Gappojev osallistui puoluekoneiston puhdistamiseen trotskilaisista, Buharinin ”oikeistopoikkeaman” kannattajista ja suomalaisista ”nationalisteista”, kunnes lopulta hänestä itsestään tuli poliittisen vainon uhri.


title: Nikolai Gappojev

text: Gappojev pidätettiin 14.12.1937 ja tuomittiin kuolemaan 12.1.1938 Neuvostoliiton rikoslain vastavallankumouksellista toimintaa koskevan pykälän 58 perusteella. Hänet ammuttiin Petroskoin lähellä. Gappojevin väitettiin toimineen Suomen vakoilijana vuodesta 1919 lähtien. Häntä syytettiin myös vakoilijaverkoston luomisesta Kalevalan piiriin. Ns. ”Gappojevin ryhmän jutussa” tuhottiin vuosina 1937–1938 useita kymmeniä ihmisiä. Neuvostoliiton korkein oikeus totesi Gappojevin syyttömäksi vuonna 1957.


title: Nikolai Gappojev

text: Gappojev oli naimisissa puoluetyöntekijä Ju.P. Oševenskajan kanssa. Heillä oli kaksi lasta.


title: Shōya Tomizawa

text: Shōya Tomizawa (10. joulukuuta 1990 – 5. syyskuuta 2010) oli japanilainen ratamoottoripyöräilijä, joka kuoli vuonna 2010 San Marinon Moto2-kilpailussa. Tomizawa kaatui kilpailussa, jonka seurauksena Alex de Angelis ja Scott Redding ajoivat hänen ylitseen. Hän menehtyi kallon, rintalastan ja muun yläruumiin vammoihin. Redding ja De Angelis eivät saaneet suurempia vammoja.


title: Kalle Konsti

text: Kalle Konsti (s. 5. syyskuuta 1979 Savonlinna) on suomalainen entinen jääkiekkoilija. Hän edusti Suomessa lähes koko uransa ajan ainoastaan Savonlinnan Pallokerhoa, jonka kapteenina Konsti toimi vuodet 2010–2011. Hän on joukkueen kaikkien aikojen paras pistemies ja maalintekijä tehtyään yhteensä 342 runkosarjaottelussa tehot 164+160=324. Konsti jakaa myös joukkueen seurahistorian syöttöpörssin ykkössijan Ari Tammisen kanssa ja on ottelutilastossa kolmas. Hän pelasi urallaan myös Iso-Britanniassa, Ranskassa ja Saksassa.


title: Kalle Konsti

text: Konsti oli Savonlinnan Pallokerhon kasvatti ja oli joukkueen parhaimmistoa A-nuorten I-divisioonassa. Kaudella 1997–1998 hän oli tehoilla 13+17=30 joukkueensa toiseksi paras pistemies Kimmo Kososen jälkeen. Kaudella 1998–1999 Konsti teki 59 pistettä ja kaudella 1999–2000 62 pistettä. Hän oli molempina kausina SaPKon A-nuorten paras pistemies. Kaudella 1999–2000 Konsti pelasi myös yhden I-divisioonaottelun, mutta SaPKo putosi seuraavaksi kaudeksi Suomi-sarjaan. Hän kuului joukkueen vakiokokoonpanoon jo ensimmäisellä Suomi-sarjakaudella 2000–2001. Kaudella 2001–2002 Konsti oli tehoilla 26+26=52 SaPKon paras maalintekijä ja toiseksi paras pistemies Jussi-Pekka Leinosen jälkeen. Kaudella 2002–2003 hän voitti SaPKon sisäisen pistepörssin tehoilla 20+30=50.


title: Kalle Konsti

text: Kaudella 2002–2003 Konsti pelasi ensimmäiset pääsarjaottelunsa, kun hän siirtyi englantilaisen London Racersin riveihin EIHL-liigaan. Konsti oli tehoilla 19+8=27 joukkueen paras maalintekijä ja toiseksi paras pistemies Marc Longin jälkeen. Kauden 2004–2005 hän pelasi Ranskan Ligue Magnusin Ducs de Dijonin joukkueessa ja kaudella 2005–2006 Konsti edusti Saksan kolmanneksi korkeimmalla sarjatasolla Oberligassa SV Bayreuthia ja Eisbären Juniors Berliniä.


title: Kalle Konsti

text: Konsti palasi kaudeksi 2006–2007 kasvattajaseuraansa SaPKoon, joka oli noussut keväällä 2006 Suomi-sarjasta Mestikseen. Hänen kautensa päättyi tammikuussa 2007 sivusidevammaan ja Konsti oli siihen mennessä kerännyt 40 ottelussa tehot 12+17=29, joilla hän oli SaPKon sisäisen pistepörssin toinen Joni Lindlöfin kanssa. Konsti jakoi myös 12 osumallaan SaPKon maalipörssin voiton Tuomo Litmasen kanssa. Huhtikuussa 2007 hän teki vuoden mittaisen jatkosopimuksen joukkueen kanssa. Konsti oli kaudella 2007–2008 tehoilla 19+14=33 SaPKon paras maalintekijä Teemu Sompin kanssa sekä toiseksi paras pistemies hänen jälkeensä. Toukokuussa 2008 Konsti teki taas vuoden mittaisen jatkosopimuksen.


title: Kalle Konsti

text: Kaudella 2008–2009 Konsti teki tehot 13+10=23, mutta ne riittivät SaPKon sisäisen maalipörssin voittoon ja pistepörssin kolmanteen sijaan. Joukkue jäi Mestiksen runkosarjassa viimeiseksi, mutta voitti karsintasarjan säilyttäen samalla sarjapaikkansa. Konsti nousi SaPKon varakapteeniksi. Hän jatkoi jälleen sopimustaan vuodella huhtikuussa 2009. Kaudella 2009–2010 Konsti teki Mestiksen yhden kauden piste-ennätyksensä tehoilla 37+19=56, joilla hän voitti koko sarjan maalipörssin ja sijoittui pistepörssissä kolmanneksi. SaPKon seurahistoriassa enemmän maaleja yhdessä kaudessa ovat tehneet vain Ari Saarinen (49) kaudella 1990–1991 II-divisioonassa ja Vesa Karjalainen (39) kaudella 1986–1987 I-divisioonassa. Jatkoaika.comin toimitus valitsi Konstin joulukuun 2009 Mestis-pelaajaksi. Kauden päätteeksi hänet palkittiin Mestiksen parhaana pelaajana Kultaisella kiekolla sekä valittiin ensimmäiseen tähdistökentälliseen. Konsti teki toukokuussa 2010 kaksivuotisen jatkosopimuksen SaPKon kanssa. Hän siirtyi kauden 2010–2011 päätteeksi myös SaPKon täysipäiväksi työntekijäksi ottamalla osaa joukkueen markkinointi- ja mainostyöhön.


title: Kalle Konsti

text: Kaudella 2010–2011 Konstista tuli SaPKon kapteeni ja hän oli tehoilla 17+19=36 joukkueen kolmanneksi paras pistemies Jan-Mikael Järvisen ja Oskar Essénin jälkeen. Kevään 2011 pudotuspeleissä hän oli tehoilla 3+3=6 joukkueen paras pistemies. Syksyllä 2011 Konsti oli sivussa nilkkavamman takia ja hän pelasi kaudella 2011–2012 vain 30 runkosarjaottelua. Heinäkuussa 2012 Konsti päätti lopettaa pelaajauransa ja jätti myös SaPKon markkinointipäällikön tehtävät. Hän kuitenkin teki elokuussa sopimuksen II-divisioonajoukkue Talvisalo Traitorsin kanssa. Hän toimi joukkueen varakapteenina.


title: Yves Desmarets

text: Yves Hadley Desmarets (s. 19. heinäkuuta 1979 Pariisi, Ranska) on ranskalainen jalkapalloilija, jonka vanhemmat ovat haitilaisia. Hän on pelipaikaltaan keskikenttäpelaaja ja pelaa Portugalin toiseksi korkeimmalla sarjatasolla Belenensesin joukkueessa.


title: Yves Desmarets

text: Uran ensimmäiset vuodet Desmarets pelasi Ranskan alasarjoissa. Vuonna 2006 hän teki sopimuksen Vitória Guimarãesin kanssa. Tähän aikaan seura pelasi vielä Portugalin toiseksi ylimmällä sarjatasolla, mutta nousi sarjaporrasta ylemmäksi kauden 2006–2007 päätteeksi.


title: Yves Desmarets

text: Espanjan La Ligassa pelaavan Deportivon kanssa Desmarets teki sopimuksen kesäkuussa 2010.


title: Pyöräily kesäolympialaisissa 1968

text: Vuoden 1968 kesäolympialaisten pyöräily järjestettiin 15. – 21. lokakuuta 1968 Meksikossa. Tämä oli 16. kerta kun laji oli mukana olympialaisten ohjelmassa. Mukana oli 329 osanottajaa 52 eri maasta. Tapahtumia oli seitsemän. Kaikki tapahtumat pidettiin ainoastaan miehille.


title: Johanna Viksten

text: Johanna Viksten on suomalainen laulaja, lauluntekijä, näyttelijä, juontaja ja ääninäyttelijä, joka on tullut tunnetuksi muun muassa "Viiru ja Pesonen" -animaatioelokuvien Viirun äänenä. Hän on myös Muumimamman ääninäyttelijä puolalaisissa Muumien maailma -nimisissä Muumi-nukkeanimaatioissa. Hän on ollut tekemässä laulunsanoja mm. artisteille Club For Five, Pate Mustajärvi, Suvi Teräsniska, Petra (ex-Tiktak), Sani, Ipanapa-levyille; Otto Grundström), Koiton Laulu - sekä Espoon Laulu -kuorot. Hän laulaa artistien taustoja sekä Impronautit-yhtyeessä sekä Hääppöset-lastenorkesterissa (tuttu Pikku Kakkosen Musavideot-sarjasta). Johanna Viksten opettaa lauluntekemistä ja ilmaisutaitoa helsinkiläisessä HEO Kansanopistossa. Katri Ylanderin Sinä pärjäät -single julkaistiin 30.11.2018. (Säv. Sami Kurppa, san. Johanna Viksten - Lotta Salonen).


title: Suomen asutusmuseo

text: Suomen asutusmuseo sijaitsee Lapinlahden Alapitkällä. Museon tarkoituksena on vaalia ja säilyttää asutustiloilla eläneiden ihmisten muistoa ja kertoa, millaista maatilojen elämä oli ennen tietoyhteiskuntaa. Museoon kuuluu täysin alkuperäisessä asussaan säilynyt rintamamiestalo Alapitkän Alarannan tilalla, navetta, rantasauna ja puimala, joka on kesäisin kahviona. Museo on alkujaan ollut Salmista Laatokan Karjalasta Lapinlahdelle muuttaneiden Muren sisarusten koti. Museo avattiin vuonna 2000, ja sen ylläpitäjänä on Asutusmuseosäätiö.


title: Belgian senaatti

text: Belgian senaatti on Belgian parlamentin ylähuone. Senaattiin kuuluu 71 jäsentä, joista 40 valitaan suoraan, 21 valitaan lääneistä ja alueista, ja 10 muulla tavalla. Suoraan valittavista senaattoreista 25 on hollanninkielisiä ja 15 ranskankielisiä. Alueellisesti valittavista edustajista flaamihallitus valitsee 10, ranskankielisen kieliyhteisön hallitus 10 ja saksankielisen kieliyhteisön hallitus yhden edustajan. Aluehallitusten valitsemat senaattorit valitsevat loput kymmenen senaattoria, joista kuusi on hollanninkielistä ja neljä ranskankielistä. Lisäksi Belgian kuninkaan jälkeläisistä tulee senaatin jäseniä heidän täytettyään 18 vuotta. Nykyisenä senaatin puhemiehenä toimii Danny Pieters.


title: Arno Nordlund

text: Arno Nordlund (s. 2. syyskuuta 1935) on entinen suomalainen jalkapalloilija.


title: Arno Nordlund

text: Laitahyökkääjänä pelannut Nordlund edusti koko uransa ajan 1955–1966 Hangö IK:a. HIK pelasi tuolloin Suomensarjassa lukuun ottamatta kautta 1962, jonka se vietti mestaruussarjassa. Nordlund pelasi mestaruussarjassa 21 ottelua, joissa hän teki kolme maalia. Suomensarjassa Nordlund viimeisteli 99 maalia ja virallisia otteluita hän pelasi Hangö IK:ssa 427.


title: Arno Nordlund

text: Nordlund pelasi myös Suomen maajoukkueessa kaksi A-maaottelua 1961.


title: Italian edustajainhuone

text: Italian edustajainhuone () on Italian parlamentin alahuone. Edustajainhuoneessa on 630 jäsentä. Nykyinen puhemies on Roberto Fico. Edustajat kokoontuvat Palazzo Montecitoriossa.


title: Deutschland schafft sich ab

text: Deutschland schafft sich ab: Wie wir unser Land aufs Spiel setzen () on Saksan keskuspankin johtokunnan jäsenen Thilo Sarrazinin kirja, joka julkaistiin syyskuussa 2010. Kirjan pääteemana on kirjailijan arvostelu Saksan maahanmuuttopolitiikkaa kohtaan, joka on luonut maahan suuren muslimiväestön. Sarrazinin mukaan pitkäaikaistyöttömien ja niin sanottuja yhteiskunnan alempien sosiaalisten ryhmien ("Unterschicht") lisääntyminen keski- ja yläluokkaa nopeammin tekee Saksan väestöstä keskimääräistä ”tyhmemmän”.


title: De Grolsch Veste

text: De Grolsch Veste on jalkapallostadion, joka sijaitsee Enschedessä Alankomaissa. Se toimii Alankomaiden pääsarjaseura Twenten kotikenttänä. Stadion on avattu vuonna 1998 ja sen kapasiteetti on 30 000.


title: De Grolsch Veste

text: De Grolsch Veste korvasi Twenten vanhan kotikentän Diekman Stadionin 22. maaliskuuta 1998. Alun suunnitelmana oli remontoida ja laajentaa vanhaa Diekman Stadionia, mutta kasvava seuran kannattajamäärä synnytti lopulta idean kokonaan uuden stadionin rakentamisesta.


title: De Grolsch Veste

text: Uuden stadionin rakennustöiden arvioitiin olevan noin 33 miljoonan guldenin luokkaa. Työt aloitettiin 31. tammikuuta 1997 ja sen valmistaminen kesti yhteensä 14 kuukautta. Ensimmäinen ottelu sillä pelattiin 10. toukokuuta 1998 Twenten ja PSV Eindhovenin välillä.


title: De Grolsch Veste

text: 1. lokakuuta 2006 stadionille asennettiin kaksi isoa videotaulua. Toukokuussa 2008 stadionin nimi Arke Stadion vaihtui paikallispanimo Grolschin mukaan De Grolsch Vesteksi.


title: De Grolsch Veste

text: Ensimmäinen kansainvälinenottelu stadionilla pelattiin 5. syyskuuta 2009, jossa kohtasivat Alankomaat ja Japani.


title: Kalevi Nupponen

text: Kalevi Nupponen (s. 19. tammikuuta 1942) on entinen suomalainen jalkapalloilija.


title: Kalevi Nupponen

text: Hyökkääjänä pelannut Nupponen edusti urallaan Lahden Reipasta 1960–1963 ja 1965–1966 sekä Tampereen Ilves-Kissoja 1967–1975. Lisäksi hän vietti kauden 1964 ruotsalaisessa Skellefteå FF:ssa. Kaikkiaan Nupponen pelasi 11 kauden aikana 230 mestaruussarjan ottelua, joissa hän teki 89 maalia. Hän on maaleillaan kaikkien aikojen listan sijalla 30.


title: Kalevi Nupponen

text: Nupponen pelasi Suomen maajoukkueessa vuosina 1961–1970 yhteensä 4 A-maaottelua.


title: Saúl Fernández García

text: Saúl Fernández Garcia (s. 9. huhtikuuta 1985), tunnetaan paremmin pelkästään nimellä Saúl, on espanjalainen jalkapalloilija. Hän on pelipaikaltaan keskikenttäpelaaja ja pelaa tällä hetkellä Espanjan pääsarjassa Primera Divisiónissa Deportivon joukkueessa.


title: Saúl Fernández García

text: Heinäkuussa 2010 Saúl teki kolme kautta kattavan sopimuksen Deportivon kanssa.


title: Pekka Nurmio

text: Pekka Nurmio (s. 14. syyskuuta 1958) on entinen suomalainen jalkapalloilija.


title: Pekka Nurmio

text: Maalivahtina pelannut Nurmio edusti koko uransa ajan Turun Palloseuraa vuosina 1976–1985. Kaikkiaan hän pelasi kymmenen kauden aikana 176 mestaruussarjan ottelua. Nurmio pelasi Suomen maajoukkueessa kaksi maaottelua 1980.


title: Pekka Nurmio

text: Pelaajauran jälkeen Nurmio on toiminut muun muassa TPS:n maalivahtivalmentajana.


title: Naurava kulkuri (Tapio Tammilehto)

text: Naurava kulkuri on Tapio Tammilehdon vuonna 1975 julkaistu albumi, joka jäi Tammilehdon ainoaksi julkaisuksi. Sovituksista vastaa Ilkka Willman


title: Joe Ingles

text: Joe Ingles (s. 2. lokakuuta 1987 Happy Valley) on australialainen koripalloilija.


title: Joe Ingles

text: Ingles aloitti pääsarjakoripallon vuonna 2006 South Dragonsissa. Kaudella 2006–2007 hänet valittiin liigan vuoden tulokkaaksi. Vuonna 2009 Ingles johdatti Dragonsin maansa mestaruuteen. Vuonna 2009 Golden State Warriors valitsi Inglesin -joukkueeseensa. Ingles ei kuitenkaan siirtynyt NBA:han vaan liittyi espanjalaisen CB Granadan joukkueeseen. Marraskuussa 2010 Ingles siirtyi FC Barcelonaan kolmivuotisella sopimuksella. Kauden 2013–2014 hän pelasi Israelissa Tel Aviv Maccabin joukkueessa. Kesällä 2014 NBA-seura Los Angeles Clippers hankki Inglesin mutta NBA:ssa hän pääsi pelaamaan vasta siirryttyään syksyllä 2014 Utah Jazziin, jossa hän pelaa edelleen kaudella 2018–2019.


title: Beyond Hell / Above Heaven

text:
Beyond Hell / Above Heaven on tanskalaisen heavy metal -yhtye Volbeatin neljäs studioalbumi.
Albumilta julkaistiin ensimmäisenä singlenä "Fallen". Kappaleella "Evelyn" on vierailevana laulajana Napalm Death -yhtyeen laulaja Mark "Barney" Greenway ja kappaleella "7 Shots" Kreatorin Mille Petrozza. Myöhemmin albumilta julkaistiin myös singlet: "Heaven Nor Hell" ja "16 Dollars". Albumi on yhtyeen suosituin ja myydyin.


title: Beyond Hell / Above Heaven

text: Albumi nousi Suomen virallisen listan sijalle 1.


title: Tasmanianliejukana

text: Tasmanianliejukana ("Tribonyx mortierii") on Tasmanian kotoperäinen rantakana. Laji on siirretty Tasmanian itärannikon Maria Islandille, jonne se on kotiutunut hyvin. Sitä ei tavata Tasmanian lounaisosasta. Laji on nimetty belgialaisen kasvitieteilijän Barthélemy Charles Joseph Du Mortierin kunniaksi. Bernard du Bus de Gisignies kuvaili lajin holotyypin Tasmaniasta vuonna 1840.


title: Kylänoikeus

text: Kylänoikeuden muodostivat Etelä- ja Keski-Pohjanmaan kylissä oltermanni ja lautamiehet, jotka johtivat kylien oltermannihallintoa. Vuoden 1742 kyläjärjestysohjeessa kyläkokouksen ja kylänoikeuden välinen suhde jäi jonkin verran epäselväksi, mutta eteläpohjalaisissa kyläasetuksissa kylänoikeus esitetään omana instituutiona, samalla kun kylänoikeuden oikeudellinen luonne täsmentyy. Etelä-Pohjanmaan reuna-alueilla ja osaksi Keski-Pohjanmaalla kylänoikeuksien toiminta oli vajavaista.


title: Kylänoikeus

text: Kylänoikeus valvoi kyläasetusten sekä tehtyjen päätösten ja sopimusten noudattamista. Kylänoikeudella oli oikeus sakottaa laiminlyönneistä ja kyläasetusten rikkomisista. Lisäksi kylänoikeus ratkoi kyläjärjestys lakikirjanaan kyläläisten välisiä riita-asioita. Kyläasetuksissa korostettiin kylänoikeuden jäsenten arvovaltaa. Kylänoikeuden päätöksistä sai edelleen valittaa kihlakunnanoikeuteen.


title: Kylänoikeus

text: Käytännössä kylänoikeus (byaråd) eli oltermanninoikeus (åldermansrätt) toimi Pohjanmaalla jo 1750-luvulla, joten kyläjärjestyksiin kylänoikeuden oikeudellinen luonne tuli myöhäsyntyisesti. Kylänoikeus teki päätöksensä joko kyläkokouksessa tai itsenäisesti esimerkiksi erilaisten tarkastusten yhteydessä. Sakottamisen sijasta voitiin pyrkiä sovitteluratkaisuihin tai asettaa uhkasakkoja. Kylänoikeuden oli esitettävä vuosittain tilit kyläkokoukselle, joka ne hyväksyi.


title: Pyöräily kesäolympialaisissa 1972

text: Vuoden 1972 kesäolympialaisten pyöräily järjestettiin 29. elokuuta – 7. syyskuuta 1972 Münchenissä, Saksassa. Tämä oli 17. kerta kun laji oli mukana olympialaisten ohjelmassa. Mukana oli 359 osanottajaa 54 eri maasta. Tapahtumia oli seitsemän. Kaikki tapahtumat pidettiin ainoastaan miehille.


title: Pyöräily kesäolympialaisissa 1972

text: * Espanjalainen Jaime Huélamo hylättiin dopingtestien jälkeen, koska häneltä oli saatu positiivinen tulos niketamidin käytöstä.


title: Pyöräily kesäolympialaisissa 1972

text: ** Alankomaan joukkue hylättiin dopingtestien jälkeen, koska Aad van den Hoekilta oli saatu positiivinen tulos niketamidin käytöstä.


title: Tummaliejukana

text: Tummaliejukana ("Gallinula tenebrosa") on oseanialainen rantakana. Siitä tunnetaan kolme alalajia, joista nimialalaji "tenebrosa" elää Australiassa, "neumanni" Uuden-Guinean pohjoisosassa, ja "frontata" Indonesiassa. John Gould kuvaili lajin holotyypin Etelä-Australiasta vuonna 1846.


title: Börje Nygård

text: Börje Nygård (s. 21. huhtikuuta 1930 Uusikaarlepyy) on entinen suomalainen jalkapalloilija ja jalkapallovalmentaja.


title: Börje Nygård

text: Puolustajana ja hyökkääjänä pelannut Nygård edusti koko uransa vuosina 1948–1966 Drottia ja sen seuraajaksi 1966 perustettua FF Jaroa. Drott pelasi tuolloin Suomensarjassa ja maakuntasarjassa lukuun ottamatta mestaruussarjassa vietettyä kautta 1960. Nygård voitti Drottissa Suomen Cupin 1957. Nygård pelasi 15 mestaruussarjan ottelua, joissa hän teki kolme maalia. Lisäksi hän viimeisteli Suomensarjassa 43 maalia.


title: Börje Nygård

text: Nygård pelasi Suomen maajoukkueessa yhden maaottelun vuonna 1954.


title: Börje Nygård

text: Pelaajauran päätyttyä Nygård valmensi Jaroa 1966–1967.


title: Italian senaatti

text: Italian senaatti () on Italian parlamentin ylähuone. Senaattiin kuuluu 315 vaaleissa valittua jäsentä ja näiden lisäksi elinikäiset senaattorit, jotka ovat joko presidentin nimittämiä, tai itse entisiä presidenttejä. Senaatin jäsenten tulee olla vähintään 40 vuotiaita. Nykyinen (2018) puhemies on Maria Elisabetta Alberti Casellati.


title: Italian senaatti

text: Presidentti voi hajottaa senaatin ennenaikaisesti jos hallitus ei saa enemmistöä


title: Ruosteluhtakana

text: Ruosteluhtakana ("Rallus elegans") on amerikkalainen rantakana. Siitä tunnetaan kolme alalajia, joista nimialalaji "elegans" elää Itä-Kanadassa ja Yhdysvaltain koillisosassa ja talvehtii itäisessä Meksikossa; "tenuirostris" elää Meksikon keskiosissa, ja "ramsdeni" Kuubassa sekä Isla de la Juventudilla. John James Audubon kuvaili lajin holotyypin Charlestonista Etelä-Carolinasta vuonna 1834.


title: Painin maailmanmestaruuskilpailut 2010

text: Vuoden 2010 painin maailmanmestaruuskilpailut järjestettiin Moskovassa, Venäjällä 6.–12. syyskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa. Kilpailupaikkana toimi Olimpiski–sisäolympia-areena.


title: Painin maailmanmestaruuskilpailut 2010

text: Suomen Painiliitto nimesi MM-kilpailuihin kahdeksan painijan joukkueen. Joukkue koostui kuudesta kreikkalais-roomalaisen tyylin painijasta, yhdestä vapaapainijasta ja yhdestä naispainijasta.


title: Painin maailmanmestaruuskilpailut 2010

text: (*) Ala-Huikku voitti avausottelunsa ensimmäisen jakson Pekingin olympialaisten pronssimitalistia, kirgisialaista Ruslan Tjumenbajevia vastaan, mutta toisella jaksolla juuri Tjumenbajeville Pekingissä avausottelunsa hävinneen Ala-Huikun oikean käden kyynärluu murtui, ja hän joutui luovuttamaan ottelun.


title: Región Autónoma de la Costa Caribe Sur

text: Región Autónoma de la Costa Caribe Sur (lyhennetään RACCS) on Nicaraguassa sijaitseva itsehallinnollinen alue. Sen pääkaupunki on Bluefields.


title: Región Autónoma de la Costa Caribe Sur

text: RACCSia ja rannikon pohjoista autonomista aluetta Región Autónoma de la Costa Caribe Nortea (RACCN) asuttavat pääasiassa alkuperäiskansoihin kuuluvat miskitot, kreolit, sumut, garifunat ja ramat. Perimältään ryhmät ovat intiaaneja ja afrokaribialaisia, ja he puhuvat omia kieliään, kreolienglantia ja espanjaa.


title: Diagonal-Provençan metroasema

text: Diagonal-Provença on merkittävä kahden metroaseman kokonaisuus Barcelonan metrojärjestelmässä. Diagonalin nimellä tunnettu osuus asemasta on TMB:n liikennöimien metrolinjojen 3 ja 5 käytössä. Provençan asema puolestaan on FGC:n liikennöimien metrolinjojen 6 ja 7 sekä lähijunien S1, S2, S5 ja S55 käytössä.


title: Diagonal-Provençan metroasema

text: Diagonalin asema avattiin linjan 3 asemana vuonna 1924 ja linjan 5 osuus valmistui vuonna 1969. Provençan asema puolestaan on avattu vuonna 1929.


title: Canon EOS-1Ds Mark III

text: Canon EOS-1Ds Mark III on japanilaisyhtiö Canonin valmistama täysikokoisen kennon digitaalinen järjestelmäkamera. Kamera julkaistiin elokuussa 2007 Canon EOS-1Ds Mark II:n seuraajaksi. Kamera on yhteensopiva EF-objektiivien kanssa.


title: TJ Wilson

text: Theodore James (TJ) Wilson (s. 11. heinäkuuta 1980) on kanadalainen showpainija. Tällä hetkellä hän työskentelee WWE:lle ja sen SmackDown brändissä nimellä Tyson Kidd. Hän painaa 90 kg ja on 1,78 m pitkä.


title: TJ Wilson

text: Wilsonin niska murtui ottelussa Samoa Joeta vastaan. Wilson on poissa WWE:stä ainakin koko vuoden 2016, ehkä jopa pysyvästi.


title: TJ Wilson

text: Marraskuussa 2006 Wilson allekirjoitti sopimuksen World Wrestling Entertainmentin (WWE) kanssa. Hän siirtyi WWE:n farmiliigaan, Deep South Wrestlingiin (DSW) helmikuussa 2007 Nattie Neidhartin kanssa. Kun WWE:n ja DSW:n yhteistyölle tuli loppu, Wilson siirtyi harjoittelemaan Tampaan, Floridaan, Florida Championship Wrestlingiin. Vuoden 2007 lopulla Wilson työskenteli Harry Smithin, Nattien, Teddy Hartin, ja Ted DiBiase Jr.:n kanssa, jotka tunnettiin nimellä Next Generation Hart Foundation.


title: TJ Wilson

text: 1. joulukuuta, 2007 Wilson voitti FCW Southern Heavyweight Mestaruuden Afa, Jr.:lta tikapuu matsissa. Hän kuitenkin hävisi mestaruuden Ted DiBiase, Jr.:lle 18. joulukuuta. Vuonna 2008 Wilson muodosti jälleen tiimi Smithin kanssa, joita manageroi Natalya. 30. lokakuuta he voittivat FCW Tag Team Mestaruudet, mutta hävisivät ne Tyler Reksille ja Johnny Curtisille 11. joulukuuta.


title: TJ Wilson

text: Wilson teki WWE televisio debyytin 10. helmikuuta, 2009 ECW'ssä, Natalyan kanssa, painien Tyson Kidd nimellä ja voittaen debyytti matsin. Vaikka Natalya manageroi Kiddia ECW'ssa, hän silti kuului virallisesti kuului SmackDown brändiin, kunnes hänet arvottiin ECW'hen 15. huhtikuuta, 2009. 12. toukokuuta David Hart Smith sekaantui Finlay:n ja Kiddin matsiin, hyökkäämällä Finlayn kimppuun. 26. toukokuuta ECW:ssä ilmoittivat tiimin nimeksi "Hart Dynastyn".


title: TJ Wilson

text: 29. kesäkuuta Hart Dynasty arvottiin SmackDowniin. Bragging Rightsissa, Kidd ja Smith osallistuivat 7 vs. 7 tag team matsiin Chris Jerichon, Kanen, Finlayn, R-Truthin ja Matt Hardyn kanssa, jotka edustivat SmackDownia ja he voittivat Team RAW'n. Hart Dynasty sai titteli mahdollisuuden Unified WWE Tag Team Mestaruuksiin 25. joulukuuta D-Generation X:ää vastaan, mutta epäonnistuivat voittamaan DX:än. Hart Dynasty aloitti feudin Matt Hardya ja The Great Khalia vastaan 22. tammikuuta, 2010, mutta feudi loppui lyhyeen.


title: TJ Wilson

text: WrestleMania XXVI:ssä Hart Dynasty kääntyi "faceksi", auttaen Bret Hartia voittamaan Vince McMahon. Seuraavan illan RAW'ssa he voittivat Unifief WWE Tag Team Mestarit ShoMizin (The Big Show ja The Miz). Extreme Rulesissa he ansaitsivat Unified WWE Tag Team matsin voittamalla ShoMizin tag team gauntlet matsissa. Seuraavan illan kolme tuntisessa RAW'ssa Hart Dynasty voitti Unified Tag Team Mestaruudet ShoMizilta, Kiddin pakotettua The Mizin luovuttamaan Sharpshooterilla.


title: TJ Wilson

text: Seuraavana iltana WWE:n lisäarvonnassa kaikki Hart Dynastyn jäsenet arvottiin RAW brändiin. 10. toukokuuta Tyson voitti The Mizin ansaitakseen Bret Hartille matsin Mizia vastaan United States Mestaruudesta, minkä Bret voitti Hart Dynastyn avulla. Over the Limitissä Hart Dynasty säilytti Unified WWE Tag Team mestaruudet Chris Jerchoa ja The Mizia vastaan. Seuraavan illan RAW'ssa heidän kimpuun hyökkäsivät The Usosit, mistä synyi feudi heidän kanssaan. Fatal 4-Way:ssa Hart Dynasty voitti The Usos miksatussa 3 vs. 3 tag team matsissa. Money in the Bank -tapahtumassa Hart Dynasty puolusti onnistuneesti mestaruuksiaan Usoja vastaan.


title: TJ Wilson

text: Yksityiselämässä hän on naimisissa Natalya Neidhartin kanssa.


title: 36-22-36

text: 36-22-36 on ZZ Topin kappale vuodelta 1999. Se julkaistiin albumilla XXX 1999, singlenä vuonna 2000. Singlen b-puolena on kappale ”Suggested Callout Hook”.


title: Valtiolliset hautajaiset

text: Valtiolliset hautajaiset ovat valtion kustannuksella järjestettävät hautajaiset tärkeälle henkilölle, joissa noudatetaan tarkkaa protokollaa ja joihin usein liittyy tavallisista hautajaisista poikkeavia seremonioita, kuten kunnialaukausten ampuminen tai yleinen suruliputus. Valtiollisiin hautajaisiin ovat useimmissa maissa automaattisesti oikeutettuja valtionpäämiehet, kuten monarkit ja presidentit, mutta niitä järjestetään harkinnan mukaan myös muille tärkeille henkilöille.


title: Valtiolliset hautajaiset

text: Suomessa valtiolliset hautajaiset järjestetään nykyisin ainoastaan presidenteille. Valtioneuvosto voi poikkeustapauksessa järjestää hautajaiset hyvin pitkäaikaisille pääministereille, eduskunnan puhemiehille ja erityistä kansallista merkitystä omaaville henkilöille. Esittely valtiollisesta hautajaisista tapahtuu Valtioneuvoston päätöksellä. Käytäntö on ollut Suomessa voimassa vuodesta 1989.


title: Valtiolliset hautajaiset

text: Valtiolliset hautajaiset on järjestetty Suomessa vuodesta 1990 seuraaville henkilöille :


title: Eläinten ryhmäkäyttäytyminen

text: Eläinten ryhmäkäyttäytyminen tarkoittaa suurten samankaltaisten eläinjoukkojen koordinoitua käyttäytymistä. Aihe sisältää useita eri tutkimuskohteita, kuten ryhmään kuulumisen edut ja haitat, tiedonvälitys ryhmässä, päätöksenteko sekä ryhmän liikkuminen. Ryhmäkäyttäytymisen tutkimusta voidaan hyödyntää teknologian kehityksessä. Tutkimalla miten ryhmän jäsen toimii suhteessa muihin jäseniin, voidaan saada tietoa, jota voidaan hyödyntää esimerkiksi mikro-robottien tai miehittämättömien ilma-alusten suunnittelussa.


title: Eläinten ryhmäkäyttäytyminen

text: Eläinten kerääntymiselle on esitetty useita mahdollisia syitä. Syyt voidaan jakaa neljään kategoriaan: sosiaaliset ja geneettiset, suojautuminen saalistajilta, edut ruuanhankinnassa ja edut liikkumisen tehostumisessa.


title: Eläinten ryhmäkäyttäytyminen

text: Erityisesti kaloilla voidaan nähdä sosiaaliseen vuorovaikutukseen viittaavia tekijöitä. Tutkimuksissa on havaittu, että ryhmästä irralleen otetuilla kaloilla on tiheämpi hengitysrytmi kuin ryhmään kuuluvilla. Tätä pidetään stressin aiheuttamana reaktiona. Ryhmät voivat myös edistää lisääntymistä helpottamalla pariutumiskumppanin löytymistä.


title: Eläinten ryhmäkäyttäytyminen

text: Eläinten on havaittu käyttävän ryhmiä myös suojautumiseen. Milinski ja Heller havaitsivat tutkimuksessaan, että ryhmä voi hämätä saalistajaa. Teorian mukaan saalistaja ei pysty valitsemaan yhtä kohdetta, sillä se saa liikaa visuaalisia aistiärsykkeitä joka puolella olevista kohteista.


title: Eläinten ryhmäkäyttäytyminen

text: Toinen mahdollinen hyöty suuresta joukosta on se, että suurempi ryhmä voi paremmin pitää silmällä ympäristöä. Kolmannen teorian mukaan ryhmien avulla eläimet voivat "vaimentaa" saalistajan kohtaamisen vaikutusta. Mahdollinen saalis voi hyötyä ryhmässä elämisestä, koska saalistaja hyökkää todennäköisemmin yksittäisen eläimen kuin ryhmän kimppuun.


title: Eläinten ryhmäkäyttäytyminen

text: Kolmas esitetty hyöty ryhmäytymisestä on ruuanhankinnan helpottuminen. Ryhmän koon ja ruuanhankinnan nopeudella on havaittu tilastollisesti merkittävä yhteys.


title: Eläinten ryhmäkäyttäytyminen

text: Eläimet voivat säästää energiaa liikkuessaan ryhmässä samaan tapaan kuin pyöräilijät hyötyvät edellä ajavien imusta. Hanhien lentäminen v-muodostelmassa säästää energiaa sillä siipien päissä muodostuvat pyörteet aiheuttavat nosteen, joka helpottaa perässä tulevan eläimen liikkumista.


title: Eläinten ryhmäkäyttäytyminen

text: Suurten ryhmien tutkiminen on vaikeata, joten kokeellista lähestymistä täydennetään usein matemaattisilla malleilla.


title: Eläinten ryhmäkäyttäytyminen

text: Kokeellisessa lähestymisessä pyritään hahmottamaan yksittäisen eläimen paikka tiettynä ajanhetkenä. Ryhmän sisäisellä rakenteen perusteella voidaan päätellä ryhmän olemassaolon syitä. Kokeellisessa tutkimuksessa hyödynnetään useita kameroita, joiden avulla voidaan tarkastella eläinten sijoittumista kolmiulotteisesti. Satojen tai tuhansien eläinten ryhmissä on kuitenkin hankalaa erottaa yksittäistä eläintä. Ryhmän rakenteesta voidaan hahmottaa useita eri arvoja, kuten tiheys ja etäisyys ja suunta lähimpään naapuriin.


title: Eläinten ryhmäkäyttäytyminen

text: Yksinkertaisimmat matemaattiset mallit eläinten ryhmille edellyttävät seuraavien kolmen ehdon täyttymistä:


title: Eläinten ryhmäkäyttäytyminen

text: Näiden sääntöjen perusteella voidaan rakentaa simulaatioita, joiden avulla ryhmien toimintaa voidaan hahmottaa.


title: Eläinten ryhmäkäyttäytyminen

text: Eläinten muodostamat ryhmät joutuvat tekemään päätöksiä jos ne haluavat säilyttää ryhmän olemassaolon. Esimerkiksi parvessa olevat kalat joutuvat päättämään mihin suuntaan pakenevat saalistajan hyökätessä. Muurahaiset ja mehiläiset joutuvat päättämään mihin rakentaa uusi pesä. Norsut joutuvat päättämään milloin ja mihin muuttavat. Norsut seuraavat lauman vanhinta naarasta, mutta monilla eläimillä on havaittu kollektiivista päätöksentekoa.


title: Eläinten ryhmäkäyttäytyminen

text: Pienillä kalaryhmillä toteutettu tutkimus on osoittanut, että yksilöt ensin odottavat muiden tekevän päätöksen ja tekevät oman päätöksensä vasta tämän jälkeen. Ryhmän koolla havaittiin olevan yhteys ryhmän tekemien päätösten "oikeellisuuteen". Kollektiivinen päätöksen teko on kollektiivisen älykkyyden yksi muoto.


title: Amerikanluhtakana

text: Amerikanluhtakana ("Rallus limicola") on amerikkalainen rantakana. Siitä tunnetaan kolme alalajia, joista nimialalaji "limicola" elää Etelä-Kanadassa ja Yhdysvaltain koillis-, länsi- ja keskiosissa, "friedmanni" Meksikon keskiosista maan eteläosiin ja Guatemalaan, sekä "aequatorialis" Kolumbian lounaiskolkassa ja Ecuadorin Andeilla. Louis Jean Pierre Vieillot kuvaili lajin holotyypin Pennsylvaniasta vuonna 1819.


title: Antanas Gustaitis

text: Antanas Gustaitis (26. maaliskuuta 1898 – 16. lokakuuta 1941) oli liettualainen lentoupseeri ja lentokonesuunnittelija. Hän modernisoi Liettuan ilmavoimat 1930-luvulla.


title: Antanas Gustaitis

text: Gustaitis syntyi Obelinėssa ja kävi koulunsa Jaroslavlissa. Hän opiskeli Pietarin Tykistökoulun insinööri-instituutissa ensimmäisen maailmansodan aikana. Hän liittyi Liettuan armeijaan maan itsenäistyessä vuonna 1919. Vuonna 1920 hän osallistui sotatoimiin Puolan hyökättyä Liettuaan. Vuonna 1922 hän toimi lennonopettajana. Hän valvoi Itävallasta ja Tšekkoslovakiasta tilattujen sotilaslentokoneiden kokoonpanoa Liettuassa. Hän oli Liettuan ilmailukerhon perustajia. Hän pyrki edistämään purjelentoa Liettuassa.


title: Antanas Gustaitis

text: Vuodet 1925–1928 Gustaitis opiskeli lentokoneinsinööriksi Pariisissa. Palattuaan Liettuaan hänet ylennettiin sotilasilmailun varakomentajaksi ja alkoi johtaa Karo Aviacijos Tiekimo Skyrius -lentokonetehdasta. Se kehittyi korjaamosta tehtaaksi muuttaen nimensä muotoon ANBO, "Antanas Nori Būti Ore" – ”Antanas haluaa lentää”.


title: Antanas Gustaitis

text: Vuonna 1934 Gustaitis ylennettiin ilmavoimien päälliköksi, ja tässä tehtävässä hän modernisoi Liettuan ilmavoimat . Kun Liettua vuonna 1941 liitettiin Neuvostoliittoon, hän toimi opettajana Vytautas Magnus -yliopistossa. Hän yritti Saksaan 4. maaliskuuta 1941, mutta epäonnistui ja tuomittiin kuolemaan.


title: Alfons Nylund

text: Alfons Asser ”Ali” Nylund (14. marraskuuta 1904 – 3. elokuuta 1959) oli suomalainen jalkapalloilija.


title: Alfons Nylund

text: Tukimiehenä pelannut Nylund edusti urallaan 1929–1935 HIFK:ta. Hän voitti seurassa kolme Suomen mestaruutta vuosina 1930, 1931 ja 1933. Kaikkiaan Nylund pelasi kuuden Mestaruussarjakauden aikana 61 ottelua, joissa hän teki yhden maalin. Nylund pelasi Suomen maajoukkueessa vuosina 1929–1931 yhteensä viisi maaottelua.


title: Alfons Nylund

text: Pelaajauran jälkeen Nylund perusti 1940-luvulla Merikiito Oy:n ja toimi sen ensimmäisenä toimitusjohtajana.


title: Venezuelanluhtakana

text: Venezuelanluhtakana ("Rallus wetmorei") on Venezuelan kotoperäinen rantakana. Laji elää Venezuelan pohjoisrannikolla, josta tunnetaan yhdeksän esiintymispaikkaa, joista vain kolmessa se on tavattu viime vuosina. Populaation koko on 250–999 yksilöä. John Todd Zimmer ja William Henry Phelps kuvailivat lajin holotyypin Araguan La Ciénagasta vuonna 1944, ja nimesivät lajin Alexander Wetmoren kunniaksi.


title: Ryhmäavioliitto

text: Ryhmäavioliitto on polyamorian muoto. Siinä ainakin kolme ihmistä muodostaa perheen, jossa heidän kaikkien katsotaan olevan naimisissa toistensa kanssa ja he kaikki jakavat liitossa mahdollisesti syntyvien lasten vanhemmuuden.N.W. Thomas (1906) mainitsee Omahoiden keskuudessa olevan sisaruuteen liittyviä ryhmäavioliittoja ja Australian eri kansojen keskuudessa olevan monenlaisia ryhmäavioliittoja, joista osa rakentuu sisaruuden päälle.


title: Ryhmäavioliitto

text: Antropologi George P. Murdockin vuoteen 1949 mennessä tutkimista 250 yhteiskunnasta vain Brasilian Caingang-yhteisössä oli avioliittoja, joihin saattoi kuulua yhtaikaa ainakin kaksi miestä ja ainakin kaksi naista.


title: Ryhmäavioliitto

text: 1800- ja 1900-luvuilla on perustettu monia ryhmäavioliitonomaisia yhteisöjä mm. USA:ssa.


title: Ryhmäavioliitto

text: Tunnettuja ryhmäavioliittojen kuvauksia on mm. Robert A. Heinleinin myöhemmissä romaaneissa kuten "Stranger in a Strange Land", "Friday", "Time Enough for Love" ja "The Moon Is a Harsh Mistress".


title: Kiinan tasavallan armeija

text: Kiinan tasavallan armeija () on Kiinan tasavallan asevoimien suurin aselaji. Noin 80% armeijasta sijaitsee Taiwanissa. Loput on sijoituttu Kinmenin, Matsun ja Penghun saarille.


title: Kiinan tasavallan armeija

text: Armeijan päätehtävänä on puolustautuminen mahdollista aseellista hyökkäystä vastaan, vastahyökkäykset maihinnousua vastaan sekä kaupunkisodankäynti.


title: Kiinan tasavallan armeija

text: Kiinan tasavallan armeija koostuu 3 armeijasta, 5 armeijakunnasta, 35 prikaatista (25 jalkaväkiprikaatia, 5 panssariprikaatia ja 3 moottoroitua jalkaväkiprikaatia). Kaikki jalkaväkiprikaatit siirrettiin reserviin vuoden 2005 jälkeen.


title: Kiinan tasavallan armeija

text: Kiinan tasavallan armeija perustetiin vuonna 1925 Sun Yat-senin johtaman Guomindang-puolueen aseellisena osana nimellä kansallinen vallankumousarmeija. Se osallistui Toiseen Kiinan-Japanin sotaan ja Kiinan sisällissotaan ennen Kiinan tasavallan johdon vetäytymistä Taiwaniin vuonna 1949. Vuoden 1949 jälkeen Kiinan tasavallan armeija on osallistunut sotatoimiin Kinmenin ja Dachenin saaristossa Guningtoun taistelussa ja sekä ensimmäisessä että toisessa Taiwanin kriisissä. Kiinan tasavallan armeijan kommandot tekivät myös usein iskuja Fujianin maakuntaan. 1970-luvulle saakka armeijan virallisena tavoitteena oli palauttaa Kiinan mantereella sijaitsevat alueet Kiinan tasavallan osaksi. Sotatilalain purkamisen jälkeen vuonna 1988 ja 1990-luvulla tapahtuneen demokratisoitumisen myötä armeijan tehtäväksi on muodostunut Taiwanin, Penghun, Kinmenin ja Matsun puolustaminen.


title: William Henry Phelps

text: William Henry Phelps (14. kesäkuuta 1875 New York City – 8. joulukuuta 1965 Caracas, Venezuela) oli yhdysvaltalainen lintutieteilijä ja liikemies.


title: William Henry Phelps

text: William Phelpsin vanhemmat olivat Dudley F. Phelps ja Louise Lander Prince Phelps. Hän opiskeli Milton Academyssa ja Harvardissa. Vuonna 1896 Phelps matkusti lintutieteelliselle tutkimusmatkalle Venezuelaan mentorinsa Frank Chapmanin ja Wirt Robinsonin kehotuksesta. Matkallaan hän rakastui brittiläisen maahanmuuttajaperheen tyttäreen Alicia Elvira Tuckeriin. Phelps palasi Yhdysvaltoihin mukanaan pieni näytekokoelma, jonka hän luovutti American Museum of Natural Historylle. Hän laati ensimmäisen tutkielmansa kokoelman linnuista yhdessä Chapmanin kanssa vuonna 1897 ("Birds observed on a collecting trip to Bermúdez, Venezuela. By William Henry Phelps. With critical notes and descriptions of two new species, by Frank M. Chapman"). Päätettyään opintonsa Harvardissa Phelps palasi Venezuelaan ja avioitui Alicia Tuckerin kanssa. He asettuivat Maturíniin, missä Phelps aloitti liiketoimintansa myymällä kahvia. Heille syntyi kolme poikaa, joista William Henry Phelps, Jr. avusti häntä myöhemmin kaikessa lintutieteeseen liittyvässä.


title: William Henry Phelps

text: Phelps nimesi useita uusia lintulajeja, useimmat yhdessä John Todd Zimmerin tai poikansa kanssa. Näitä olivat muun muassa venezuelanviuhkakerttuli ("Myioborus cardonai"), keltarillikerttuli ("Myioborus pariae"), valkonaamakerttuli ("Myioborus albifacies"), venezuelantinami ("Crypturellus ptaritepui") ja venezuelanluhtakana ("Rallus wetmorei").


title: William Henry Phelps

text: Phelps julkaisi suuren määrän tieteellisiä kirjoituksia.


title: Guillaume Marie Anne Brune

text: Guillaume Marie Anne Brune (13. maaliskuuta 1763 – 2. elokuuta 1815) oli ranskalainen sotilas ja poliitikko, joka nousi Ranskan marsalkan arvoon palvellessaan Napoleonia.


title: Guillaume Marie Anne Brune

text: Guillaume Marie Anne Brune syntyi vuonna 1763 lakimiehen pojaksi Corrézen kaupungissa Brive-la-Gaillarden maakunnassa. Hän asettui ennen Ranskan vallankumousta Pariisiin opiskelemaan lakia, ja hänestä tuli politiikasta kirjoittava toimittaja. Vallankumouksen yhteydessä hän liittyi populistiseen kordelieeriklubiin, jossa muita merkittäviä jäseniä olivat Jean-Paul Marat ja Georges Danton, ja hän ystävystyi Dantonin kanssa.


title: Guillaume Marie Anne Brune

text:
Brune korotettiin prikaatin kenraaliksi 1793, ja hän osallistui Ranskan rojalisteja vastaan käytyihin taisteluihin, joita nimitettiin 13. Vendémiaireksi (5. lokakuuta 1795). Vuonna 1796 hän palveli Napoleonia Italian-sotaretkellä, koska hänet oli korotettu divisioonan kenraaliksi hyvästä palveluksesta taistelukentällä. Vuonna 1798 hän johti Ranskan hyökkäystä Sveitsiin, jossa hän oli perustamassa Helvetian tasavaltaa. Seuraavana vuonna hän komensi ranskalaisia Amsterdamissa Britannian ja Venäjän maihinnousun aikaan ja voittikin viholliset Castricumin taistelussa, jossa vihollisia komensi Yorkin herttua. Hänet palkittiin saavutuksista Vendéen maakunnassa ja Italian niemimaalla vuosina 1799–1801 (voittaessaan Bozzolon taistelun).
Vuonna 1802 Napoleon lähetti Brunen suurlähettilääksi osmanien valtakuntaan, jossä hän kahden vuoden diplomaattipalveluksen jälkeen oli pannut alulle suhteet Ranskan ja Persian kanssa.
Napoleonin kruunauksen yhteydessä (2. joulukuuta 1804) Brune sai nimityksen Ranskan marsalkaksi. Vuonna 1807 hän osallistui neljännen liittokunnan sotaan Pohjois-Saksassa ja valtasi ruotsalaisten hallitseman Pommerin. Brune ei kuitenkaan ollut keisarin suosikki, sillä hänen tasavaltalaiset ajatuksensa ja tapaaminen Kustaa IV Aadolfin kanssa vahvistivat Napoleonin epäilyksiä Brunen uskollisuudesta keisarikunnalle.


title: Guillaume Marie Anne Brune

text: Napoleonin palatessa valtaan 20. maaliskuuta 1815 Brune kutsuttiin taas aktiivipalvelukseen ja nimitettiin Varia vartioivan Varin armeijan johtoon, jolloin hän puolusti Ranskaa Itävallan armeijoita vastaan. Mutta kun Bourbonit palasivat valtaan Napoleonin lopullisen vangitsemisen jälkeen, ranskalainen rojalisti murhasi Brunen Avignonin kaupungissa. Hänen ruumiinsa heitettiin Rhôneen, josta se nostettiin ja haudattiin myöhemmin Saint-Just-Sauvageen.


title: Guillaume Marie Anne Brune

text: Brune meni vuonna 1788 naimisiin Jeanne Nicolasin kanssa, ja he saivat viisi lasta.


title: Kolpochoerus

text: Kolpochoerus oli oli mioseeni- ja plioseenikaudella elänyt sikasuku. Sukua tavattiin vain Afrikassa, mutta oli levinnyt laajalle mantereella. Se eli luultavasti metsämailla. "Kolpochoerus" ilmestyi myöhäisemmällä mioseenikaudella ja esiintyi aina pleistoseenikauden keskivaiheille asti. Sukuun kuului sekä pieniä että suuria sikalajeja. Lajeja tunnetaan ainakin kahdeksan. "Kolpochoerus" oli nykyisten pensselisikojen ja jättiläismetsäkarjujen sukulainen. Se muistutti ruumiinrakenteeltaan nykyisiä pensselisikoja ja sikojen suvun lajeja, mutta oli hieman pidempi. Nykyinen jättiläismetsäkarju on saattanut polveutua "Kolpochoerus"-suvusta.


title: Liettuan poliittinen järjestelmä

text: Liettuan poliittinen järjestelmä on hallintomuodoltaan parlamentaarinen edustuksellinen demokratia. Valtiomuodoltaan Liettua on tasavalta. Pääministeri on hallituksen päämies ja käytössä on monipuoluejärjestelmä. Valtionpäämiehenä toimii presidentti.


title: Liettuan poliittinen järjestelmä

text: Toimeenpanovaltaa käyttää pääministerin johtama hallitus. Lainsäädäntövalta on hallituksella ja yksikamarisella Seimasilla (Liettuan parlamentilla). Oikeudellinen valta on presidentin nimittämillä tuomareilla. Oikeuslaitos, joka muodostuu perustuslakituomioistuimesta, korkeimmasta oikeudesta ja muutoksenhakutuomioistuimesta, on riippumaton toimeenpano- ja lainsäädäntövallasta. 25. lokakuuta 1992 hyväksytty perustuslaki vahvisti edellä mainitut valtaoikeudet. Koska Liettuassa vallitsee monipuoluejärjestelmä, hallitusta ei johda yksittäinen puolue vaan lukuisat eri puolueet (koalitiohallitus).


title: Liettuan poliittinen järjestelmä

text:
Itsenäistyttyään Neuvostoliitosta 11. maaliskuuta 1990, Liettua piti kiinni toista maailmansotaa edeltävistä demokraattisista perinteistään. Sotien aiheuttamat kokemukset johtivat erilaisiin poliitikkojen ehdotuksiin, jotka vaihtelivat vahvasta parlamentarismista vallan kolmijako-oppiin. Kompromissina annettiin ehdotus semipresidentialistisesta valtiosta.
25. lokakuuta 1992 pidetyssä kansanäänestyksessä, joka oli ensimmäinen äänestys itsenäistymisen jälkeen, 56,75 % äänestäjistä kannatti uuden perustuslain hyväksymistä.


title: Liettuan poliittinen järjestelmä

text: Liettua liittyi puolustusliitto Naton jäseneksi 29. maaliskuuta 2004 ja Euroopan unionin jäseneksi 1. toukokuuta 2004.


title: Liettuan poliittinen järjestelmä

text: Liettuan hallinto jakautuu kolmeen osaan: toimeenpanovaltaan, lainsäädäntövaltaan ja oikeuslaitokseen. Jokainen osa on erillinen toisistaan.


title: Liettuan poliittinen järjestelmä

text: Toimeenpanovalta on presidentillä, pääministerillä ja presidentin johtamalla ministerineuvostolla.


title: Liettuan poliittinen järjestelmä

text: Liettuan presidentti on valtionpäämies, joka valitaan viiden vuoden toimikaudeksi enintään kahdeksi kaudeksi peräkkäin. Presidentti valitsee (Seimasin luvalla) pääministerin, nimittää ministerit ja puolustusvoimien komentajan, päättää ulkopolitiikasta ja vahvistaa sotilaalliset ja diplomaattiset nimitykset. Lisäksi presidentti valvoo Seimasin vallankäyttöä ja hänellä on veto-oikeus sekä normaalin lainsäädännön että perustuslakien osalta. Normaalissa tilanteessa lakia ei aseteta voimaan ilman presidentin allekirjoitusta. Lisäksi hän nimittää diplomaatit ilman parlamentin suostumusta.


title: Liettuan poliittinen järjestelmä

text: Pääministeri on hallituksen päämies, jonka valitsee presidentti ja hyväksyy parlamentti. Pääministerillä on 15 päivää aikaa valita ministerit presidentin nimitettäväksi. Pääministeri on vastuussa sisäpolitiikasta ja turvallisuuspolitiikasta. Lisäksi pääministeri käsittelee ulko- ja sisäpolitiikkaan liittyviä ongelmia, ja tarvittaessa julistaa hätätilan.


title: Liettuan poliittinen järjestelmä

text: Hallitus, jota Liettuassa kutsutaan myös ministerineuvostoksi, on pääministerin johtama toimeenpanovallasta vastaava toimielin. Hallitukseen kuuluu pääministerin lisäksi 13 ministeriä, jotka edustavat 13 eri ministeriötä. Presidentti nimittää ministerit. Kukin ministeri vastaa omasta ministeriöstään ja on velvollinen antamaan raportteja oman ministeriönsä toiminnasta tarvittaessa.


title: Liettuan poliittinen järjestelmä

text: Parlamentti Seimas koostuu 141 edustajasta, jotka valitaan neljän vuoden toimikaudeksi parlamenttivaaleissa. Vaalit pidetään neljän vuoden välein lokakuun toisena sunnuntaina. Puolet edustajista valitaan yhden edustajan vaalipiireistä enemmistövaalilla ja loput puolet suhteellisella vaalitavalla koko maan kattavasta vaalipiiristä. Valituksi tullakseen pitää yhden edustajan vaalipiireissä saada yli puolet annetuista äänistä. Uusintakierros järjestetään niissä vaalipiireissä, joissa kukaan ehdokas ei saa ensimmäisellä kierroksella enemmistöä.


title: Liettuan poliittinen järjestelmä

text: Seimas nimittää yhdeksän vuoden välein Liettuan perustuslakituomioistuimen ("Lietuvos Respublikos Konstitucinis Teismas") tuomarit. Tuomariehdokkaat nimittää presidentti (kolme tuomaria), Seimasin puhemies (kolme tuomaria) ja korkeimman oikeuden puhemies (kolme tuomaria).


title: Liettuan poliittinen järjestelmä

text: Liettua jakautuu kymmeneen lääniin ("apskritis"), jotka on nimetty niiden hallinnollisten keskusten mukaan. Läänit jakautuvat kuntiin, kunnallispiireihin ja kahdeksaan kaupunkikuntaan.


title: Mika Helkearo -palkinto

text: Mestiksen parhaaksi hyökkääjäksi on yleensä valittu Mestiksen pistepörssin voittanut pelaaja.


title: Jari Lippojoki -palkinto

text: Jari Lippojoki -palkinto on Suomen Jääkiekkoliiton vuosittain jakama palkinto, joka annetaan sille mestisjoukkueen puolustajalle, jonka mestisjoukkueiden päävalmentajat ovat äänestäneet parhaaksi puolustajaksi. Palkinto on myönnetty kaudesta 2003–2004 alkaen ja ensimmäinen palkinnon saaja oli KalPan Samuli Suhonen. Syksyllä 2010 palkinto nimettiin Jari Lippojoen mukaan.


title: Jari Lippojoki -palkinto

text:
! Kausi
! Pelaaja
! Joukkue


title: Tales of the Inexpressible

text:
Tales of the Inexpressible on brittiläisen elektronisen musiikin yhtye Shponglen toinen albumi. Se julkaistiin heinäkuussa 2001. CD-version lisäksi levy julkaistiin myös tuplavinyylilevynä.A-puoli
B-puoli
C-puoli
D-puoli


title: Polygynandria

text: Polygynandria tarkoittaa ainakin kahden uroksen ja ainakin kahden naaraan välistä seksuaalisuhdetta.


title: Polygynandria

text: Bonoboilla polygynandria tai promiskuiteetti on tavanomaista. Ainoa rajoitus on, että naaraat eivät parittele aikuisten poikiensa kanssa.


title: Vähä-Puolan voivodikunta

text: Vähä-Puolan voivodikunta () on yksi Puolan 16 voivodikunnasta eli läänistä. Se sijaitsee sisämaassa Puolan eteläosassa ja rajautuu etelässä Tatravuoriin ja Slovakiaan. Voivodikunnassa on arviolta 3 372 618 asukasta (vuonna 2015) ja sen pinta-ala on 15 182,79 neliökilometriä. Sen pääkaupunki on Krakova.


title: Vähä-Puolan voivodikunta

text: Volvodikunnassa on 60 kaupunkia ja kuntaa.


title: Pasi Nurminen -palkinto

text: Pasi Nurminen -palkinto on Suomen Jääkiekkoliiton vuosittain jakama palkinto, joka annetaan sille mestisjoukkueen maalivahdille, jonka mestisjoukkueiden päävalmentajat ovat äänestäneet parhaaksi maalivahdiksi. Palkinto on myönnetty kaudesta 2003–2004 alkaen ja ensimmäinen palkinnon saaja oli KooKoon Jaakko Suomalainen. Syksyllä 2010 palkinto nimettiin Pasi Nurmisen mukaan.


title: Hurel-Dubois

text: Avions Hurel-Dubois oli vuonna 1947 perustettu Meudonissa toiminut ranskalainen lentokonetehdas. Sen perustivat insinööri Maurice Hurel (1896-1982) ja investoija Léon-Joseph Dubois (1890-1966).


title: Hurel-Dubois

text: Yhtiö kehitti muutamasta lentokoneesta prototyypit, mutta sai tehtyä yhden piensarjan HD-32-(2 kpl) ja HD-34 (8 kpl) koneista. Vuonna 1948 yhtiön suunnittelema HD-10-yleisilmailukone lensi. HD-45-projektissa tutkittiin reaktiomoottoria.


title: Hurel-Dubois

text: Yhtiö valmisti naselleja ja yhdistyi Snecmaan vasta vuonna 2000.. Vuonna 2005 alkuperäisen Hurel-Hispanon jatkajaksi perustettiin Aircelle-yhtiö..


title: All of Me

text: ”All of Me” on Gerald Marksin ja Seymour Simonsin säveltämä ja sanoittama musiikkikappale vuodelta 1931. Se on yksi 1930-luvun suosituimmista yhdysvaltalaisia kappaleista ja nykyisin tunnettu pop- ja jazzstandardi.


title: All of Me

text: New Yorkin musiikkikustantamot eivät aluksi kiinnostuneet Marksin ja Simonsin kappaleesta. Pitkän etsinnän jälkeen kaksikko löysi vaudeville-esiintyjä Belle Bakerin, joka suostui esittämään kappaleen radiossa. Bakerin aviomies oli kuollut hiljattain, ja kappaleen säe ”your goodbye left me with eyes that cry” (”hyvästisi jättivät kyyneleet silmiini”) muistutti laulajaa hänestä. Liikuttunut Baker puhkesi kyyneliin kesken kappaleen esityksen Detroitin Fisher Theatressa, mikä aiheutti sensaation lehdistössä.


title: All of Me

text: Ensimmäisen hittinauhoituksen kappaleesta teki Paul Whiteman laulaja Mildred Baileyn kanssa joulukuussa 1931. Helmikuuhun 1932 mennessä listalla oli kolme eri versiota kappaleesta: Whitemanin, Louis Armstrongin ja Ben Selvinin, joista sekä Whiteman että Armstrong nousivat listan ensimmäiselle sijalle. Alkusuosion jälkeen kappale kuitenkin unohdettiin kunnes Frank Sinatra nosti sen uudelleen suosioon vuoden 1948 levytyksellään ja esityksellään vuoden 1952 elokuvassa "Laukauksia öisellä stadionilla".


title: All of Me

text: Suomeksi kappaleen ovat esittäneet muun muassa Neloset ja M. A. Numminen nimellä ”Kaiken saat” (suom. Erkki Ainamo).


title: Jamal Alioui

text: Jamal Alioui (, s. 2. kesäkuuta 1982 Saint-Étienne, Ranska) on marokkolainen jalkapalloilija. Laitapuolustajana pelaava Alioui edustaa Qatarin pääsarjassa pelaavaa Al-Kharitiyath'ta.


title: Jamal Alioui

text: Alioui on edustanut Marokkoa vuodesta 2003 lähtien. Hän oli voittamassa Marokolle hopeaa vuoden 2004 Afrikan kisoissa ja oli mukana myös vuoden 2008 Afrikan kisoissa, sekä vuoden 2012 Afrikan-mestaruuskisoissa. Molemmissa kisat päättyivät Marokon osalta alkulohkoon.


title: Jacek Hiro

text: Jacek Hiro (s. 8. syyskuuta 1980, Krakova) on puolalainen kitaristi ja säveltäjä.


title: Jacek Hiro

text: Hiro on toiminut yhtyeissä Sceptic, Virgin Snatch ja Dies Irae sekä tehnyt yhteistyötä mm. Vaderin ja Decapitatedin kanssa.


title: Jacek Hiro

text: Sceptic


title: Jacek Hiro

text: Dies Irae


title: Jacek Hiro

text: Virgin Snatch


title: Jacek Hiro

text: Never


title: Jacek Hiro

text: Vierailut


title: Karim Fegrouche

text: Karim Fegrouche (s. 14. helmikuuta 1982 Fès, Marokko) on marokkolainen jalkapalloilija. Maalivahtina pelaava Fegrouche edustaa Kreikan Superliigassa pelaavaa PAS Giánninaa.


title: Karim Fegrouche

text: Fegrouche saavutti seuratasolla ensimmäisen kerran Marokon mestaruuden kaudella 2009–2010 Wydad Casablancan riveissä, josta hän siirtyi kauden jälkeen toiseen paikallisseuraan Raja Casablancaan. Hän saavutti myös samaisella kaudella Marokon mestaruuden ja jatkoi matkaansa kauden päätyttyä Kreikan pääsarjaan PAS Giánninan riveihin.


title: Karim Fegrouche

text: Fegrouche on edustanut Marokkoa vuodesta 2008 lähtien. Hän pelasi ensimmäisen ottelunsa 20. elokuuta 2008 Beniniä vastaan.


title: Karim Zaza

text: Karim Zaza (, s. 9. tammikuuta 1975 Brøndby, Tanska) on marokkolainen jalkapallovalmentaja ja entinen jalkapalloilija. Maalivahtina pelannut Zaza pelasi lähes koko uransa Tanskassa, jossa hän edusti muun muassa Kööpenhaminaa, Odensea, Brøndbyta ja Aalborgia. Zaza pelasi myös Marokon maajoukkueessa yhdeksän maaottelua. Hänet on valittu kolmesti vuoden maalivahdiksi Tanskan pääsarjassa, vuosina 2001, 2002 ja 2003.


title: Karim Zaza

text: Zaza pelasi ensimmäisen maaottelunsa Marokolle 4. toukokuuta 2000 Jamaikaa vastaan.


title: Karim Zaza

text: Päätettyään jalkapallouransa kauden 2013–2014 jälkeen, hän siirtyi heinäkuussa 2014 qatarilaisen Lekhwiyan maalivahtivalmentajaksi.


title: Ineffable Mysteries from Shpongleland

text: Ineffable Mysteries from Shpongleland on brittiläisen elektronisen musiikin yhtye Shponglen neljäs albumi. Se julkaistiin marraskuussa 2009.


title: Pentti Keskinen

text: Pentti Eino Sakari Keskinen, kirjailijanimi Pentti Paja (s. 28. toukokuuta 1932 Tampere) on suomalainen kirjailija. Hän on käyttänyt myös nimimerkkiä "Eino Sakari".


title: Pentti Keskinen

text: Keskinen on kirjoittanut omalla nimellään Tampereen paikallishistoriaan liittyviä teoksia ja nimimerkillä "Pentti Paja" useita nuorten kirjoja.


title: Pentti Keskinen

text:
Omalla nimellä:
Nimimerkillä "Pentti Paja":
Nimimerkillä "Eino Sakari":


title: Miniestadi

text: Miniestadi on jalkapallostadion Barcelonassa Kataloniassa. Stadionin omistaa FC Barcelona. Se sijaitsee Les Cortsin alueella samassa rakennuskokonaisuudessa, johon kuuluvat myös muun muassa seuran päästadion Camp Nou ja sisäareena Palau Blaugrana.


title: Miniestadi

text: Miniestadin suunnittelivat arkkitehti Josep Casals ja maanmittari Ramon Domènech, ja se avattiin yhdeksän kuukautta kestäneiden rakennustöiden jälkeen 23. syyskuuta 1982. Stadionin yleisökapasiteetti on 15 276. Kenttää ympäröi kaksikerroksinen katsomo, jonka länsisivusta on katettu. Stadionin yhteydessä on kaksi tekonurmipäällysteistä harjoituskenttää.


title: Miniestadi

text: Miniestadin pääasiallinen käyttäjä on FC Barcelonan B-joukkue, ja myös Andorran jalkapallomaajoukkue ja amerikkalaisen jalkapallon joukkue Barcelona Dragons ovat pelanneet stadionilla otteluitaan. Stadion toimii tavallisesti FC Barcelonan puheenjohtajavaalin äänestyspaikkana. Muun muassa Queen (1986) ja David Bowie (1987) ovat konsertoineet stadionilla.


title: (Z)-stilbeeni

text: (Z)-stilbeeni eli cis-stilbeeni eli cis-1,2-difenyylieteeni (CH) on aromaattinen hiilivety. Yhdiste on (E)-stilbeenin isomeeri.


title: (Z)-stilbeeni

text: (Z)-stilbeeniä voidaan valmistaa synteettisesti kaksivaiheisella reaktiolla. Ensimmäisessä vaiheessa fenyylietikkahappo ja bentsaldehydi reagoivat katalyyttien läsnä ollessa, jolloin tuotteena muodostuu cis-2-fenyylikanelihappoa. Happo reagoi edelleen kinoliinin kanssa kuparikromiitin katalysoimana. Tässä reaktiossa muodostuu (Z)-stilbeeniä, joka voidaan erottaa uuttamalla ja puhdistaa sekä kuivata.


title: (Z)-stilbeeni

text: Stilbeenejä voidaan valmistaa myös pelkistämällä difenyyliasetyleeniä natriumalumiinihydridillä. (Z)-stilbeeni on vallitseva isomeeri titaaninitridin ollessa katalyyttinä.


title: (Z)-stilbeeni

text: Suomalaisen metsäkuusen kuoren painosta stilbeenejä on jopa 1-10%. Puut, kuten kuusi, käyttävät näitä antioksidantteja tuholaishyönteisiä ja lahottajasieniä vastaan puolustautumiseen. Stibeenit ovatkin tehokkaita suoja-aineita, ja ne hidastavat kuorikarikkeen lahoa ja kompostoitumista. Suomen ilmasto-olosuhteet, pitkä kesä ja talvi vielä rikastavat stilbeenejä puiden kuoreen keski-eurooppaa huomattavasti korkeampiin pitoisuuksiin.  Yliopisto, Puusta pitkälle, sivut 34-35


title: (Z)-stilbeeni

text: (Z)-stilbeeni ei ole aivan yhtä stabiili yhdiste kuin (E)-stilbeeni johtuen steerisestä esteestä. (E)-stilbeeni voi isomeroitua (Z)-muodoksi valon vaikutuksesta ja (Z)-stilbeenin muuntumista (E)-isomeerikseen aiheuttaa valon lisäksi lämpö.


title: (Z)-stilbeeni

text: (Z)-stilbeeniä käytetään orgaanisessa synteesissä. Se reagoi hyvin samalla tavoin kuin (E)-stilbeeni, mutta tuotteet voivat erota stereokemiallisilta ominaisuuksiltaan. Esimerkiksi halogenoidessa (Z)-stilbeeniä muodostuu raseeminen seos, kun (E)-stilbeenistä syntyy vastaavassa reaktiossa mesoyhdiste.


title: (Z)-stilbeeni

text: (Z)-stilbeeni voi valon vaikutuksesta muuntua dehydrofenantreeniksi, josta voidaan valmistaa fenantreenia.


title: Käräjäsaarna

text: Käräjäsaarna oli lakisääteinen saarna, joka pidettiin jumalanpalveluksessa kirkossa tai käräjäpaikalla ennen varsinaisten käräjien alkamista. Siitä säädettiin vuoden 1734 lain oikeudenkäymiskaaren 2 luvun 3 pykälässä ja kuninkaallisessa päätöksessä 17. joulukuuta 1697, sen 7 pykälässä. Oikeudenkäymiskaaressa säädettiin:


title: Käräjäsaarna

text: Kuninkaallinen päätös ja selitys sääti: "Saarnat varsinaisissa käräjissä ovat pidettävät kirkossa, jos se on lähellä käräjäpaikkaa; mutta jos se on 1/4 peninkulmaa edempänä, on saarna pidettävä itse käräjäpaikassa."


title: Käräjäsaarna

text: Suomessa oikeudenkäymiskaaren 2 luku muutettiin ja samalla käräjäsaarna siirtyi historiaan lailla 459/1970, joka tuli voimaan vuoden 1971 alussa.


title: Baseballin Viron mestaruussarja 2010

text: Baseballin Viron mestaruudesta kaudella 2010 pelasi kolme joukkuetta. Kiilin Pantterit voitti mestaruuden. Pantterit pelasi kaudella myös Suomen liigassa, jossa sijoittui kolmanneksi.


title: Baseballin Viron mestaruussarja 2010

text: SOX ja Pitbull's semifinaaliin. Pantterit suoraan loppuotteluun.


title: Baseballin Viron mestaruussarja 2010

text: Kahden ottelun voittojen mentyä tasan, mestaruus ratkaistiin "supervuorossa", 1 vuoroparin pelissä.


title: Käärmeenpalvonta

text: Käärmeenpalvonta tarkoittaa käärmeiden pitämistä pyhinä ja kunnioitettavina olioina. Uskomuksissa ja taikuudessa käärmeiden merkitys on ollut suurempi kuin minkään muun eläimen. Ne ovat olleet parannustaidon jumalien, kuten kreikkalaisten Asklepioksen ja egyptiläisten Serapiksen, tunnusmerkkinä ja niiden nahan vaihtaminen on toiminut nuortumisen ja uudelleensyntymisen vertauskuvana. Toisaalta kristinuskossa ja skandinaavisessa mytologiassa käärme edustaa paholaista. Käärmeiden vihaaminen on yleistä, mutta esimerkiksi Intiassa niitä pidetään loukkaamattomina.


title: Käärmeenpalvonta

text: Temppeleissään käärmeitä ovat palvoneet muun muassa asteekit sekä muinaiset egyptiläiset ja kreikkalaiset, joille käärmeet olivat ennen kaikkea hautojen vartijoita. Se liittyy yleismaailmalliseen käsitykseen käärmeen hahmossa esiintyvästä ihmisen sielusta, kuten vaikkapa Väinämöisen Tuonelan matkalla, josta Kalevalassa kerrotaan. Jotkut ovat uskoneet käärmeiden tuottavan onnea ja niitä on käytetty myös sairauksien parantamiseen. Käärmeet ovat olleet enne-eläiminä, toteemieläiminä ja falloksen vertauskuvina ne ovat liittyneet hedelmällisyyskulttiin. Karjalankannaksella käärmeiden uskottiin olevan kodinhaltijoita. Näitä haltijaeläimiä pidettiin elätteinä navetoissa, joissa niille tarjottiin maitoa. Toisaalta niiden arveltiin imevän maitoa suoraan lehmien utareista. Muualla niihin on liittynyt tarinoita käärmeistä noitien apueläiminä esimerkiksi sytyttämässä tulipaloja, kruunupäisistä käärmeistä, jättiläiskäärmeistä, käärmeiden käräjistä ja ihmisiä kiekkona pyörien takaa ajavista käärmeistä.


Muinaisen Kioton historialliset monumentit on Unescon maailmanperintöluettelon kohde, johon kuuluu 13 buddhalaista temppeliä, 3 šintolaista pyhäkköä ja linna. Kohteet sijaitsevat Kioton, Ujin ja Ōtsun kaupungeissa.


title: Muinaisen Kioton historialliset monumentit

text: Monumentit otettiin maailmanperintöluetteloon kahden kriteerin perusteella. ICOMOSin mukaan Kioto oli merkittävä uskonnollisen ja maallisen arkkitehtuurin keskus 700-luvulta 1600-luvulle ja näin on ollut vaikuttamassa japanilaisen kulttuuriperinteen kehitykseen ja myös koko maailman puutarhaperinteen kehitykseen 1800-luvulta eteenpäin. Lisäksi Kioton monumentit edustavat japanilaisen esimodernin arkkitehtuurin ja puutarhasuunnittelun huippua.


text: Seuraavat 17 kohdetta kuuluvat muinaisen Kioton historiallisiin monumentteihin:


title: Hirvilahden kartano

text: Hirvilahti () on kartano Perniössä. Ensimmäinen maininta siitä löytyy vuodelta 1409.


title: Hirvilahden kartano

text: Hirvilahti on vanhaa rälssisäteriä. Ensimmäinen maininta siitä löytyy vuodelta 1409, jolloin Perniön kirkon uskottuna miehenä oli Hirvilahden Jacob Galt.. On luultavaa, että Galt suku omisti Hirvilahden jo ennen vuotta 1409. Suku hallitsi vielä Hirvilahtea 1600-luvun alkupuolella. Perniön kirkon kuorin lattiassa ovat Olof Göransson Galtin (kuoli 1566) ja Matts Göransson Galtin (kuoli 1591) hautakivet. Viimeinen Galt-sukuun kuuluva Hirvilahden omistaja oli Göran Olofsson Galt (Yrjänä Olavinpoika Galt), joka oli mm. Halikon kihlakunnan voutina. Galt-suku on alkuperältään perniöläinen rälssisuku.


title: Hirvilahden kartano

text: Hirvilahden omistajina on ollut Galt-suvun lisäksi muita aatelissukuja mm. Munck af Fulkila (Elin Mickelsdotter Munck, Göran Olofsson Galtin leski), Jägerhorn af Spurila (Christer Classon), Stråle af Ekna, numerolla 87 Ruotsin ritarihuoneella (Turun hovioikeuden asessori Lindorm Stråle), Lillie, Creutz (Maaherra Lorenz Creutz), Österling, Brummer ja von Torcken. Merkittävin heistä oli runsaasti maaomaisuutta omistanut sotamarsalkaksi ja sotakollegion presidentiksi kohonnut Axel Gustafsson Lillie, joka omisti Hirvilahden vuosina 1638–1662. Axel Lillien päätilana oli hänen vaimonsa Catarina Mörner'in huomenlahjaksi saama Löfstad'in kartano Ruotsissa. Axel Lillien kuoleman jälkeen Hirvilahti siirtyi hänen poikansa Kreivi Axel Axelsson Lillien hallintaan.


title: Hirvilahden kartano

text: 1600-luvun loppupuolella Perniössä siirryttiin ruukkien aikaan. Maaherra Lorenz Creutz perusti ruukkeja Perniöön Teijon–Kirjakkalan alueelle. Hän kasvatti maaomaisuutta Perniössä ja myös Hirvilahti siirtyi hänen omistukseensa vuosiksi 1679–1682. Hänen jälkeensä Hirvilahden omisti hovikamreeri Jonas Österling vuosina 1683–1691. Österlingin jälkeen Hirvilahden omistajaksi tuli vuosiksi 1694–1698 jo kolmas Lillie, kreivi Axel Johan Lillie, joka oli Axel Axelsson Lillien poika. Vuonna 1699 Hirvilahti siirtyi uudelleen Creutz-suvun hallintaan. Omistajaksi tuli Lorenz Creutzin veli kreivi Johan Creutz. Ison reduktion seurauksena Hirvilahdesta tuli vuonna 1691 säteriratsutila.


title: Hirvilahden kartano

text: 1800-luvulla Hirvilahti oli kolmen sukupolven ajan Himberg-suvun hallussa. Vuonna 1912 Hirvilahden kartanon hankkivat omistukseensa Karl August ja Ida Nikander (myöh. Hirvilahti), jonka suvun hallussa kartano edelleen on.


title: Hirvilahden kartano

text: Nykyisen empiretyylisen päärakennuksen rakensi vuonna 1848 Jonas Himberg, jonka suku hallitsi Hirvilahtea vuodesta 1833 vuoteen 1904.


title: Hirvilahden kartano

text: Aikaisemmista rakennuksista on jäänteenä nykyisen päärakennuksen alla oleva kivestä rakennettu kellarikerros (sisältäen 4 holvattua kellaritilaa), jotka saattavat ajoittua 1400-luvulle. Kartanomiljööseen kuuluu myös 1700-luvulta peräisin oleva kivestä rakennettu viljamakasiini. Päärakennuksen ympärillä olleet perinteiset kartanon sivurakennukset on purettu 1900-luvun alkupuolella.


title: Hampton

text: Hampton voi viitata seuraaviin asioihin:


title: Baseballin Viron mestaruussarja 2009

text: Baseballin Viron mestaruudesta kaudella 2009 pelasi kolme joukkuetta. Pesapalliklubi Tallinn voitti mestaruuden.


title: Baseballin Viron mestaruussarja 2009

text: Tallinn ja Keila loppuotteluun.


title: Hiljaisuus soi h-mollissa

text: Hiljaisuus soi h-mollissa () on walesilaisen Mari Strachanin vuonna 2009 ilmestynyt romaani. Teoksen on suomentanut Kirsi Ohrankämmen ja sen on julkaissut suomeksi Karisto esikoiskirjailijoita esittelevässä Lupaus-sarjassaan vuonna 2010.


title: Perälä

text: Perälä voi tarkoittaa seuraavia:


title: Jonathan Urretavizcaya

text:
Jonathan Matías Urretavizcaya da Luz (s. 19. maaliskuuta 1990) on uruguaylainen jalkapalloilija. Hän pelaa tällä hetkellä Espanjan pääsarjassa La Ligassa Deportivon joukkueessa.
__notoc__


title: Jonathan Urretavizcaya

text: Hänen ensiesiintymisensä oli 2008 uruguaylaisen River Platen joukkueessa, jossa hänelle ei kuitenkaan kertynyt montaakaan ottelua. Sieltä hän siirtyi Benficaan Portugaliin, josta oli 6 kuukautta lainassa uruguaylaisessa Peñarolin-joukkueessa. Kesäkuussa 2010 hän teki sopimuksen Deportivon kanssa


title: Jonathan Urretavizcaya

text: Pelasi 20-vuotiaiden maajoukkueessa Egyptin 2009 kisoissa neljä ottelua ja teki kaksi maalia.


title: Bjørn Lomborg

text: Bjørn Lomborg, (s. 6. tammikuuta 1965) on tanskalainen tutkija (valtiotieteilijä) ja kirjailija. Hänet tunnetaan maailmalla teoksestaan "The Skeptical Environmentalist" (tunnetaan engl. nimellä, joka on uudistettu versio alkuteoksesta "Verdens sande tilstand"), jossa hän tuo esiin teesin, että useimmat ympäristöongelmat eivät ole pahentuneet, että ne ovat paikallisia eivätkä globaaleja ja että ympäristöliike liioittelee ongelmia.


title: Bjørn Lomborg

text: Teoksen alkuperäinen nimi "Verdens sande tilstand" ('Maailman todellinen tila') on kommentti Worldwatch-instituutin julkaisulle "Maailman tila".


title: Bjørn Lomborg

text: Häneltä on ilmestynyt myös kirja "Cool it", jossa hän käsittelee ilmastokysymystä. Hän käsittelee asiaa siinä kansantalouden näkökulmasta ja toteaa, että on olemassa pahempiakin ongelmia kuten köyhyys. Hän on käynnistänyt hankkeen Copenhagen Consensus saadakseen ongelmat merkittävyysjärjestykseen ja toisaalta sen selvittämiseksi, miten vakavia ne ovat.


title: Bjørn Lomborg

text: Syksyllä 2010 ilmestyneessä kirjassaan "Smart Solutions to Climate Change" Lomborg on kuitenkin muuttanut kantaansa ja nostanut ilmastonmuutoksen ehkäisemisen ihmiskunnan merkittävimmäksi haasteeksi. Ilmastopaneeli IPCC:n johtaja suosittelee tätä kirjaa. Lomborg ei tosin ole aiemminkaan kiistänyt ilmastonmuutosta mutta on pitänyt sitä niin merkityksettömänä, ettei siihen kannata uhrata varoja. Ympäristöjärjestöjen mukaan hänen mielenmuutoksensa tapahtui 20 vuotta liian myöhään.


title: Bjørn Lomborg

text: Lomborg on Copenhagen Business Schoolin apulaisprofessori. Vuonna 2004 hän erosi Tanskan ympäristöministeriön alaisen ympäristöarviointi-instituutin johtajan paikalta ja palasi akateemiselle uralle. Ennen ja jälkeen johtajuuden hän on ollut Aarhusin yliopistossa mm. lehtorina.


title: Bjørn Lomborg

text: Professori Julian Simonin henkilökuva "The Doomslayer" Wired-lehdessä provosoi Lomborgin osoittamaan Simonin väitteet vääriksi, mutta Lomborg päätyi siihen, että Simon onkin oikeassa, mikä johti kirjan "The Skeptical Environmentalistin" syntyyn.


title: Baseballin Latvian mestaruussarja 2010

text: Baseballin Latvian liigassa 2010 pelasi kymmenen joukkuetta, joista neljä 1.Liigassa ja loput kuusi 2.Liigassa.


title: Nokia Oyj:n virstanpylväät

text: Nokia Oyj:n historia ulottuu vuoteen 1865, jolloin Fredrik Idestam perusti puuhiomon Tammerkoskelle, Tampereelle. Nykyisenlainen kansainvälinen yritys se on ollut vuodesta 1966, jolloin Suomen Kumitehdas, Nokia Osakeyhtiö ja Suomen Kaapelitehdas fuusioitiin Oy Nokia Ab:ksi, josta tuli nykyisen Nokia-konsernin emoyhtiö Nokia Oyj Ab. 1960-luvulla yhtiö alkoi myös kehittää tietoliikennetekniikkaa.


title: Sparreholm

text: Sparreholm on taajama ja entinen kunta Ruotsissa, nykyisessä Flenin kunnassa Södermanlandin läänissä.


title: Sparreholm

text: Taajama on kasvanut rautatieaseman ympärille Västra stambananille vuodesta 1862. Vuonna 2010 siellä oli 741 asukasta. Tärkein elinkeino Sparreholmissa on puutavarateollisuus. Taajamasta pohjoiseen sijaitsee Sparreholmin linna.


title: Sparreholm

text: Sparreholm on myös entinen kunta. Se muodostettiin vuoden 1952 kuntauudistuksessa yhdistämällä Helgesta, Hyltinge ja Årdala. Kunta liitettiin Flenin kaupunkiin jo vuonna 1965.


title: Hugo Stenberg

text: Hugo Valdemar Stenberg (31. tammikuuta 1876 Kuopio – 14. lokakuuta 1916 Helsinki) oli suomalainen oppikoulun lehtori ja aktivisti.


title: Hugo Stenberg

text: Stenbergin vanhemmat olivat varatuomari Karl Petter Stenberg ja Antoinette Hedvig Seits; ja isoveli aktivisti Herman Stenberg. Hän pääsi ylioppilaaksi Viipurin lyseosta 1894 ja opiskeli Helsingin yliopistossa valmistuen filosofian kandidaatiksi 1899 ja maisteriksi 1900. Stenberg toimi Helsingin suomalaisessa reaalilyseossa matematiikan ja fysiikan apulaiskollegana ja sittemmin 1908–1916 matematiikan ja fysiikan nuorempana lehtorina.


title: Hugo Stenberg

text: Stenberg oli mukana aktivistien toiminnassa ensimmäisen maailmansodan aikana. Venäläiset santarmit pidättivät 4. lokakuuta 1916 Stenbergin ja toisen aktivistin Ernst Tandefeltin joiden epäiltiin suunnitelleen sabotaasitekoja Helsingissä olleita Venäjän laivaston sota-aluksia vastaan. Katajanokan vankilassa venäläiset kiduttivat ja rääkkäsivät näitä suomalaisaktivisteja erittäin kovin ottein. Stenberg ja Tandefelt kestivät raa'at kidutukset ilmiantamatta muita aktivisteja ja sabotööritovereitaan. Kuulustelut kuitenkin mursivat heidät henkisesti, ja Hugo Stenberg teki itsemurhan hirttäytymällä sellissään. Tandefelt yritti myös pari kertaa tehdä itsemurhaa mutta hän jäi henkiin päätyen lopulta Kivelän mielisairaalaan.


title: Mellösa

text: Mellösa on taajama ja entinen kunta Flenin kunnassa Södermanlandin läänissä Keski-Ruotsissa.


title: Mellösa

text: Mellösan pitäjästä tuli kulttuurihistoriallisesti kiinnostava 1930-luvulla, jolloin sieltä löytyi Mellösan ratas Filaren-järvestä Flenmosta. Ratas on peräisin 600-luvulta. Nordiska museet teki tämän jälkeen suuren kansatieteellisen tutkimuksen alueella.


title: Mellösa

text: Mellösan pitäjässä sijaitsee myös Harpsund.


title: Yö ei tunne armoa

text: Yö ei tunne armoa ("Death and the Maiden") on Roman Polanskin ohjaama elokuva vuodelta 1994 ja hänen 25. ohjaustyönsä. Elokuva perustuu chileläisen Ariel Dorfmanin näytelmään. Elokuvan tapahtumat sijoittuvat nimeämättömään Etelä-Amerikan maahan. Elokuva kysyy minkälaiset jäljet jättää mielivaltainen kiduttaminen, alistaminen ja hyväksikäyttö ja aiheuttaako täydellinen nöyryytys kostonhalua vai onko ihminen kykenevä myös anteeksiantoon.


title: Yö ei tunne armoa

text: Pääosissa ovat Stuart Wilson puolisona, Ben Kingsley kiduttajana ja Sigourney Weaver kidutettuna vaimona.


title: Yö ei tunne armoa

text: Elokuvan alkuperäisnimi viittaa renessanssista periytyvään, eri taiteissa esiintyvään teemaan Tyttö ja kuolema.


title: Breakcore

text: Breakcore on elektronisen musiikin tyylilaji. Breakcore on hardcoren alalaji, jossa on vaikutteita Glitchistä, Noisesta & industrial-musiikista.


title: Belmont

text: Belmont voi tarkoittaa seuraavia:


title: Frenchcore

text: Frenchcore on Ranskasta lähtöisin oleva musiikkityyli, mutta tehdään sitä muuallakin. Frenchcore-tyylejä on muutama, mutta niitä yhdistää menevä tempo, joka on yleensä 160-220bpm:n hujakoilla. Frenchcore on myös yleensä minimalistista äänimaailmaltaan. Kaupallisempi nykyinen frenchcore on kikkailevaa ja biiseissä on usein lähes aina sama massiivinen bassorumpusample. Mm. Androgyn Network ja Micropoint edustavat tätä samplea. Vanhemman sekä ug-tyylin Frenchcore (tarkasta esim. Ingler ja Middle M) saattaa olla pelkistetympää ja keskittyä enemmänkin painostavan tunnelman luomiseen.


title: Aino Valli

text: Aino Elisabet Valli (os. Oksanen; 16. syyskuuta 1902 Iitti – 22. syyskuuta 1987 Helsinki) oli suomalainen murretutkija, vaikkakin hänen päätyönsä oli opettaminen. Hän pääsi ylioppilaaksi 1921, suoritti filosofian kandidaatin tutkinnon 1925 ja sai maisterin arvon 1927. Hän toimi äidinkielen opettajana useissa oppikouluissa 1930-luvulta aina 1960-luvulle asti. Eläkkeelle hän jäi äidinkielen lehtorin virasta Helsingin tyttönormaalilyseosta.


title: Aino Valli

text: Iitin murteen tutkiminen muodostui hänen merkittävimmäksi työkseen. Työ alkoi 1924, jolloin hän aloitti toiminnan ns. sanastajana Iitissä ja Jaalassa. Vuoteen 1930 asti hän keräsi sanoja, sanontoja, esimerkkilauseita ja perinnetietoa; muistiinpanoliuskoja kertyi runsaat 43.000. Tämä työ liittyi ensin Sanakirjasäätiön, sittemmin Kotimaisten kielten tutkimuskeskuksen hankkeeseen, jossa haluttiin kerätä näytteitä eri murteista noin 60 pitäjästä ja saada aikaan suuri Suomen murteiden sanakirja. Aino Vallin innostuneen ja kotiseuturakkauden täyttämän työn ansiosta Iitin sanasto on yksi suurimmista kerätyistä pitäjänsanastoista.


title: Aino Valli

text: Aino Vallin kokoamasta aineistosta saatiin myöhemmin sanakirja. Iittiläisten aloitteesta Helsingin Iittiläiset ry teki 1958 ehdotuksen, että myös Iitin kunta olisi mukana kirjahankkeessa. Aino Valli suostui tehtävään, ja siitä muodostui hänelle vuosikymmenten mittainen työ. Sanakirjasta tuli laaja, kustantajaa sille ei helposti löytynyt. Lopulta Iitin kunta oli rahoittajana ja myös Aino Valli testamenttinsa varoilla. Sanakirjan puhtaaksikirjoitusta tekivät useat henkilöt Iitin kunnantalossa, mittavimman puhtaaksikirjoitustyön teki Kirsi Heikkilä. Sanakirjassa on neljä osaa. Viimeiset osat saatiin puhtaaksikirjoitettua vasta Aino Vallin kuoleman jälkeen. Kirjasarjaa on saatavissa Iitin kunnasta.


title: Aino Valli

text: Aino Valli halusi liittää sanakirjaan jokaisen sanan alkuperän. Niinpä hän haki vertailusanat lähikielistä, mm. karjalan kielestä ja virosta. Sanoista on annettu esimerkkilauseita. Lisäksi sanakirjassa on paljon kansanperinnettä, valokuvia ja piirroksia. Aino Valli oli haastatellut ja kuunnellut vanhoja iittiläisiä ja jaalalaisia, joiden syntymäajat olivat 1830 – 1860 tietämillä. Näin se kieli ja perinne, joka tuli kerättyä, oli erityisen vanhaa. Näitä vanhoja kielenoppaita, joita Aino Valli puhutti, oli 150. Lukijalle sanakirja avaakin nyt vanhaa ajankuvaa mm. maanviljelystä, karjanhoidosta, käsitöistä, metsästyksestä, ruoanlaitosta, sairauksista, juhlista, uskomuksista ja monesta muusta. Esimerkkinä sana "”heponiekko”": eräänlainen tauti. Heponiekkoo oli ollut yhdeksää lajia, mutta ei muistettu kuin kaksi: "”Sit ol hiirenniekkoo ku kieroo katto, ja heponiekkoo ku pää tutajaa”" (s. 495).


title: Aino Valli

text: Aino Valli laati sanakirjan alkuun laajan selvityksen, jossa hän esittää omat näkemyksensä Iitin murteen alkuperästä ja kehityksestä. Hän piti karjalan kieltä suurimpana vaikuttajana, osittain myös viron kieltä ja vasta sitten hämäläistä vaikutusta. Nykytutkimus ei yhdy kaikkiin Aino Vallin näkemyksiin. Sanakirja on kuitenkin ehtymätön iittiläisen ja jaalalaisen kansankulttuurin ja värikkään sanankäytön lähde. Aino Valli kirjoittaakin kirjansa johdannossa: "”Pääkielenoppainani, kielimestareina, oli yli sata tarkan karsinnan jälkeen valittua monen polven syntyperäistä ja kansakoulunkäymätöntä Iitin-Jaalan vanhusta… Tuli kosolti minulle ennen tuntemattomia sanoja, jolloin iloni oli vilpitön kuin simpukanpyytäjällä helmen löydettyään. Oppaani olivat suurelta osalta torppien vanhuksia, koska näiden murre oli puhtaampaa kuin talonpojiston siksi, että heille tuli vähän sanomalehtiä, mikäli tuli lainkaan. Näin tämä murre on lähinnä vähäosaisten sanataidetta.”" (s. 36)


title: Aino Valli

text: Iitin ja Jaalan etymologis-kansatieteellinen sana- ja perinnekirja, osat 1 - 4, 1988.


title: Aino Valli

text: Lählätti min tänne Iittih - Iittiläistä elämänmenoa Aino Vallin kuvaamana. Julkaisija Iitin Kotiseutuyhdistys ry, 2015.


title: ORP Czajka (1935)

text: ORP Czajka oli Puolan laivaston Jaskółka-luokan miinanraivaaja, joka palveli toisen maailmansodassa. Alus palveli Puolan antauduttua Saksan laivastossa nimettynä "Westerplatteksi" ennen palauttamistaan Puolalle 1946. Alus nimettiin 1949 "D-45":ksi ja edelleen 1966 "BK-1":ksi.


title: ORP Czajka (1935)

text: Alus tilattiin Panstwowa Stocznia Modlinskalta Modlinista. Sen köli laskettiin huhtikuussa 1933 ja alus laskettiin vesille 10. huhtikuuta 1935. Alus valmistui 10. helmikuuta 1936.


title: ORP Czajka (1935)

text: "Czajka" osallistui syyskuussa 1939 sotatoimiin raivaajalaivueen lippulaivana päällikkönään Alexei Czerwinski. Alus joutui 1. syyskuuta laivueensa mukana Saksan ilmavoimien hyökkäyksen kohteeksi kotisatamassaan Helissä, minkä jälkeen laivueen jäljelle jääneet alukset siirtyivät "Czajkan" johdolla Jastarniaan. Alus tuki 11.ja 12. syyskuuta rannikkopuolustuksen taistelua saksalaisia vastaan. 13. syyskuuta alus miinoitti. Seuraavana päivänä se tuki rannikkojoukkojen taistelua, kun se joutui ilmahyökkäykseen Jastarniassa. Lievästi vaurioitunut alus siirrettiin Heliin, jonne se hylättiin miehistön liittyessä maavoimiin.


title: ORP Czajka (1935)

text: Helin antauduttua 2. lokakuuta saksalaiset valtasivat "Czajkan" ja liittivät aluksen laivastoonsa nimettynä "Westerplatteksi". Alus palveli miinanraivaajana ja sodan lopulla tuki- ja apualuksena. Elokuusta 1943 alkaen alus palveli torpedokoulun maalilaivana () tunnuksella "TFA 11". Alus selvisi sodasta kolmen muun Puolan merivoimien miinanraivaajan kanssa, joten ne palautettiin sodan päätyttyä 25. tammikuuta 1946 Travemündessä.


title: ORP Czajka (1935)

text: Alus aseistettiin saksalaisilla 20 millimetrin ilmatorjuntatykeillä ja varustettiin miinanraivausvälinein 12. maaliskuuta Kielissä, josta se matkasi muiden takaisin saatujen alusten kanssa Gdyniaan kunnostettavaksi. Alukset muodostivat miinanraivaajalaivueen yhdessä yhdeksän Neuvostoliitosta saadun miinanraivaajan kanssa, mikä oli samalla uusien merivoimien ensimmäinen laivue.


title: ORP Czajka (1935)

text: Alus kunnostettiin 1947, minkä jälkeen se liitettiin merisotakouluun ennen "ORP Blyskawican" siirtoa koululaivaksi. Alus palasi miinanraivaajaksi. Miinanraivauksen päätyttyä 1949 alus muutettiin partioveneeksi, kunnes se 1960 siirettiin majoituskäyttöön. Helmikuussa 1970 alus päätettiin romuttaa.


Ranskan alle 21-vuotiaiden jalkapallomaajoukkue edustaa Ranskaa alle 21-vuotiaiden maajoukkuekilpailuissa. Joukkue on voittanut alle 21-vuotiaiden Euroopan-mestaruuskilpailut vuonna 1988.


title: Venus (kappale)

text: Venus on alankomaalaisen Shocking Blue -yhtyeen kappale ja single vuodelta 1969. Se on yhtyeen tunnetuin kappale ja nousi Yhdysvaltain Billboard Hot 100 -listan kärkeen vuoden 1970 puolella. ”Venus” oli listaykkönen myös ainakin Sveitsissä, Australiassa ja Kanadassa. Yhtyeen kotimaassa se ylsi toiseksi. Kappaleen erillinen kitarariffi sai innoituksensa The Whon kappaleesta ”Pinball Wizard”.


title: Venus (kappale)

text: Kappaleesta on lukuisia cover-versioita, joista tunnetuin lienee Bananaraman vuoden 1986 esitys, joka niin ikään nousi Yhdysvalloissa listaykköseksi, mikä tekee ”Venuksesta” harvoja kappaleita, jotka ovat nousseet kyseisessä valtiossa listaykköseksi kahden eri esittäjän voimin. Tilastollista yhtäläisyyttä luo myös se seikka, että molemmat versiot nousivat Britanniassa sijalle 8. Bananaraman versio oli listaykkönen Yhdysvaltojen lisäksi myös Sveitsissä ja Uudessa-Seelannissa.


title: Venus (kappale)

text: Suomenkielisen käännösversion kappaleesta on levyttänyt Kirka vuonna 1970 ja Belaboris vuonna 1984. Sanoitukset teki Pertti Reponen.


title: Venus (kappale)

text:
A-puoli
B-puoli


title: Rubén Pérez del Mármol

text: Rubén Pérez del Mármol (s. 26. huhtikuuta 1989 Écija, Andalusia, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Espanjan miesten jalkapallon korkeimmalla sarjatasolla Primera Divisiónissa pelaavaa Real Betisiä.


title: Rubén Pérez del Mármol

text: Rubén Pérez teki debyyttinsä Primera Divisiónissa 16. toukokuuta 2010 Atlético Madridin paidassa joukkueen hävitessä Getafelle. Heinäkuussa 2010 Atlético Madrid lainasi hänet kaudeksi 2010–2011 Deportivoon. Rubén Pérez kiittelikin Deportivoa tästä mahdollisuudesta ja oli erittäin tyytyväinen sopimukseen. Kauden 2011–2012 hän oli lainalla Getafessa.


title: Muurikkala

text: Muurikkala on kylä Miehikkälän kunnassa Kymenlaaksossa. Muurikkalan asukasluku 31. joulukuuta 2014 oli 326 asukasta.


title: Muurikkala

text: Muurikkalan läpi virtaa Urpalanjoki, ja siellä sijaitsee Tuorusjärvi.


title: Brahim Zaari

text: Brahim Zaari (, s. 12. lokakuuta 1989 Schaijk, Alankomaat) on alankomaalais-marokkolainen jalkapalloilija. Maalivahtina pelaava Zaari edustaa Alankomaiden Eredivisiessä pelaavaa Den Bosch.


title: Brahim Zaari

text: Zaari sai ensimmäisen maajoukkuekutsun Marokon maajoukkueeseen 29. tammikuuta 2009 ystävyysotteluun Tšekkiä vastaan. Ottelun aikana maalissa pelasi Karim Zaza.


title: Mauri Lintera

text: Mauri Lintera (17. tammikuuta 1923 Helsinki – 17. toukokuuta 2011 Kauniainen) oli suomalainen lehtikustantaja ja päätoimittaja, joka perusti useita laajalevikkisiä aikakauslehtiä.


title: Mauri Lintera

text: Lintera aloitti jo 16-vuotiaana urheilutoimittajana Martti Jukolan päätoimittamassa Suomen Urheilulehdessä. Lintera oli talvisodassa vapaaehtoisena ja palveli Viipurissa lähettinä. Jatkosodassa hän oli Talin–Ihantalan taistelussa. Sotien jälkeen hänestä tuli 1948 Helsingin Sanomien toimittaja sen kotimaan- ja urheiluosastoilla. Viiden vuoden kuluttua hän siirtyi Uuteen Suomeen ja sieltä Mantereen kirja Oy:öön, jossa hän oli 1950-luvulla mukana perustamassa Me Naiset-lehteä. Hän osti agentuuriliikkeen, joka myi kansainvälistä aineistoa ja perusti vuonna 1958 ilman alkupääomaa Jallu-miestenlehden; tuolloin se ei ollut vielä pornolehti, kuten myöhemmin, vaan miehille suunnattu yleisaikakauslehti. Alkuvaiheissa Lintera kirjoitti, taittoi ja kuvasi lehden numerot itse. Jallu-lehti alkoi menestyä 1961, kun poliisi takavarikoi lehden numeron, joka sisälsi Tabe Slioorin muistelmien ensimmäisen osan.


title: Mauri Lintera

text: Muita Linteran perustamia lehtiä olivat Nyrkki (1960, nimenmuutos Nyrkkiposti 1968), naistenlehti Jaana (1962), Suosikki (1963) ja Jermu (1968).


title: Mauri Lintera

text: Lintera myi lehdet Uudelle Kivipainolle, joka myi ne Lehtimiehet Oy:lle, jonka palvelukseen Lintera siirtyi. Hän jäi eläkkeelle 1987.


title: Marko Kešelj

text: Marko Kešelj (, s. 2. tammikuuta 1988 Belgrad) on serbialainen koripalloilija, joka edustaa nykyisin Olympiakosia.


title: Marko Kešelj

text: Kešelj aloitti pääsarjakoripallon belgradilaisessa Avala Adassa kaudella 2004–2005. Hän edusti seuraa kaksi kautta, kunnes siirtyi Akasvayu Gironaan. Kešelj edusti seuraa vain kauden ajan, sillä hänet myytiin lainalle Köln 99ersille. Kausiksi 2008–2010 hän palasi kotimaansa KK Crvena zvezdaan. Elokuussa 2010 Kešelj siirtyi Olympiakosiin kolmivuotisella sopimuksella.


title: Huoltovarmuus

text: Huoltovarmuus tarkoittaa kykyä selviytyä häiriötilanteissa ja kriisioloissa mahdollisimman vähin erityisjärjestelyin ja haitoin. Tällaista valmiutta luodaan etukäteen suunnittelemalla ja kartoittamalla mahdollisia riskejä ja niiden vaikutuksia sekä toteuttamalla tarpeellisiksi ja aiheellisiksi katsottuja toimenpiteitä.


title: Huoltokriisi

text: Huoltokriisi tarkoittaa hyödykkeiden puutetta, joka hankaloittaa talouden toimintaa. Esimerkiksi tuontipolttoaineiden tai muun energian tuonnin vaikeutuminen voi pitkittyessään synnyttää taloudellisen huoltokriisin, joka voi laajeta ja laukaista uhkia muilla aloilla. Nykyinen turvallisuuspoliittinen uhkakuva sisältää ei-sotilaallisena uhkana huoltokriisit.


title: Wembley Arena

text: Wembley Arena (viralliselta nimeltään SSE Arena, Wembley) on sisähalli Lontoossa Englannissa. Rakennuksen toisella puolella sijaitsee Wembley Stadium. Wembley Arena on rakennettu vuoden 1934 Kansainyhteisön kisoja varten. Nykyisin rakennusta käytetään musiikki, urheilu -ja viihdetapahtumiin.


title: Wembley Arena

text: Wembley Arena remontoitiin samaan aikaan Wembley Stadionin kanssa, ja se avattiin yleisölle uudelleen 2. huhtikuuta 2006 Depeche Mode -yhtyeen konsertilla. Istumapaikkoja areenassa on 12 500, jolla se on Lontoon toiseksi suurin sisähalli O2 Arenan jälkeen.


title: Wembley Arena

text: 1960-luvulla areenalla esiintyivät mm. The Beatles, Pink Floyd, The Rolling Stones ja David Bowie. Nykyisinkin areenassa pidetään joka vuosi paljon musiikkikonsertteja.


title: Wembley Arena

text: Areenalla on pidetty myös urheilutapahtumia, kuten nyrkkeilyä, uintia, jääkiekkoa ja koripalloa. Vuoden 1948 kesäolympialaisissa areenalla kisattiin nyrkkeilyssä, sukelluksessa, uinnissa ja vesipallossa.


title: Wembley Arena

text: Vuoden 2012 olympialaisten sulkapallo-ottelut ja rytminen voimistelu järjestettiin Wembley Arenalla.


title: Kerim Lechner

text: Kerim Lechner (s. 26. tammikuuta 1989) on itävaltalainen rumpali ja multi-instrumentalisti.


title: Kerim Lechner

text: Lechner liittyi Decapitated-yhtyeeseen vuonna 2009, korvaten vuoden 2007 lopulla auto-onnettumuuden seurauksena menehtyneen Witold Kiełtykan. Lechner jätti yhtyeen erimielisyyksien vuoksi syyskuussa 2012.


title: Kerim Lechner

text: Vuoden 2014 lopulla Lechner aloitti kreikkalaisen Septicfleshin rumpalina. Tätä ennen Lechner toimi puolalaisen Behemothin väliaikaisena rumpalina.


title: Kerim Lechner

text: Lechnerillä on sooloprojekti KRIMH, joka on julkaissut kolme albumia. Lechner soittaa kaikkia instrumentteja albumeilla.


title: Edward Nino Hernandez

text: Edward Nino Hernandez (s. 1986 Kolumbia) oli Guinnessin ennätysten kirjan mukaan maailman lyhin elossa oleva mies, kunnes Khagendra Thapa Magar tuli hänen tilalleen lokakuussa 2010. Hänen pituutensa on vain 70,21 senttimetriä. Edward syntyi 1,5 kiloisena ja hänen pituuskasvunsa loppui kaksivuotiaana.


title: Rickard Wallin

text: Carl Rickard Wallin (s. 9. huhtikuuta 1980 Tukholma, Ruotsi) on ruotsalainen jääkiekkoilija, joka pelaa keskushyökkääjänä SHL-joukkue Färjestads BK:ssa. Hän toimii joukkueen kapteenina. Wallin on aiemmin pelannut myös yhteensä 79 NHL-ottelua tehopistein 8+11=19 ja kerännyt niissä 34 jäähyminuuttia. Hänen vahvuuksiinsa kuuluu pelintekeminen ja -lukeminen, ylivoimapelaaminen, luovuus ja kahden suunnan pelaaminen. Wallinin heikkouksiin kuuluu heiveröisyys, kulmaväännöt ja maalinedustapelaaminen. Hän hakee ajoittainen myös liian usein parempia maalintekopaikkoja ketjukavereilleen.


title: Rickard Wallin

text: Wallin on Västerås IK:n kasvatti. Hän siirtyi sieltä kaudeksi 1997–1998 Färjestads BK:n J20-junioreihin. Wallin teki tehot 20+30=50, joilla hän voitti J20 SuperElitin syöttöpörssin ja jakoi pistepörssin voiton Malmö Redhawksin Henrik Malmströmin kanssa. Phoenix Coyotes varasi Wallinin kuudennella kierroksella 160. pelaajana .


title: Rickard Wallin

text: Kaudella 1998–1999 Wallin voitti piste- ja syöttöpörssin toisen kerran tehoilla 20+32=52. Hän pelasi samalla kaudella myös viisi Elitserien-ottelua ilman tehopisteitä sekä neljä EHL-ottelua tehden yhden maalin. Wallin siirtyi kaudeksi 1999–2000 sarjatasoa alemmas HockeyAllsvenskaniin ja IF Troja-Ljungbyn riveihin. Hän oli tehoilla 15+22=37 joukkueen sisäisen pistepörssin kolmas. Kesäkuussa 2000 Phoenix Coyotes kauppasi Wallinin oikeaudet uuteen NHL-joukkueeseen Minnesota Wildiin. Kaupassa Coyotes sai Joe Juneaun. Hän palasi kaudeksi 2000–2001 Färjestadiin ja tulokaskausi Elitserienissä toi Wallinille 47 runkosarjaottelussa tehot 9+22=31. Hän oli ehdokkaana Elitserienin vuoden tulokkaaksi, mutta palkinto meni lopulta Timrå IK:n Henrik Zetterbergille. Keväällä 2001 Wallin voitti Elitserien-hopeaa. Hän voitti pudotuspelien maalipörssin 11 osumallaan. Kausi 2001–2002 Wallinilla päättyi Ruotsin-mestaruuteen. Hän oli tehoilla 12+31=43 Färjestadin toiseksi paras pistemies pistepörssivoittaja Ulf Söderströmin jälkeen ja sijoittui Elitserienin pistepörssissä seitsemänneksi.


title: Rickard Wallin

text: Heinäkuussa 2002 Wallin teki kolmivuotisen tulokassopimuksen Minnesota Wildin kanssa. Hän pelasi kauden 2002–2003 lähes kokonaan AHL-joukkue Houston Aerosissa, jossa Wallin voitti Calder Cupin keväällä 2003. Hän pelasi kauden aikana myös neljä NHL-ottelua tehden yhden maalin. Kaudella 2003–2004 Wallin pelasi NHL:n puolella 15 ottelua tehoin 5+4=9. Kauden 2004–2005 Wallin pelasi kokonaan farmissa vuoksi. Hän oli Aerosin neljänneksi paras pistemies tehoilla 12+31=43.


title: Rickard Wallin

text: Wallin palasi kaudeksi 2005–2006 Färjestadiin, kun Minnesota Wild lainasi hänet vuodeksi joukkueeseen. Wallin oli tehoilla 11+19=30 Färjestadin neljänneksi paras pistemies ja voitti keväällä 2006 Ruotsin-mestaruuden. Kaudeksi 2006–2007 hän siirtyi Sveitsin Nationalliga A:n hallitsevaan mestariin HC Luganoon. Wallin oli tehoilla 14+35=49 joukkueen paras pistemies. Huhtikuussa 2007 hän teki kolmivuotisen sopimuksen Färjestadin kanssa. Joukkueen varakapteenina toiminut Wallin voitti kaudella 2007–2008 Färjestadin sisäisen pistepörssin tehoilla 17+23=40. Kaudella 2008–2009 hän teki Elitserienin yhden kauden piste-ennätyksensä tehoilla 18+27=45. Wallin oli taas Färjestadin paras pistemies ja hän sijoittui pistepörssissä kymmenenneksi. Joukkueen kapteenina toiminut Wallin voitti keväällä 2009 Ruotsin-mestaruuden kolmannen kerran urallaan. Hänet valittiin kauden päätteeksi Ruotsin tähdistökentälliseen.


title: Rickard Wallin

text: Kaudeksi 2009–2010 Wallin palasi NHL:ään ja siirtyi yksivuotisella sopimuksella Toronto Maple Leafsiin. Hän teki siellä 60 ottelussa tehot 2+7=9. Wallin ei pelannut kauden aikana farmissa. Toukokuussa 2010 hän palasi peräti nelivuotisella sopimuksella Färjestadiin ja aloitti kauden 2010–2011 joukkueen kapteenina. Wallin johdatti joukkueen Ruotsin-mestaruuteen keväällä 2011. Hän jakoi tehoilla 4+9=13 pudotuspelien pistepörssin voiton joukkuetoverinsa Mikael Johanssonin kanssa. Kaudella 2011–2012 Wallin jakoi tehoilla 8+19=27 Färjestadin sisäisen pistepörssin toisen sijan Christian Berglundin kanssa. Hän oli kevään 2012 pudotuspeleissä joukkueen paras maalintekijä viidellä osumallaan.


title: Rickard Wallin

text: Wallin oli kaudella 2012–2013 Färjestadin kolmanneksi paras pistemies tehoilla 11+27=38. Kauden 2013–2014 päätteeksi hän voitti SHL-hopeaa. Huhtikuussa 2014 Wallin teki vuoden mittaisen jatkosopimuksen Färjestadin kanssa. Maaliskuussa 2015 hänen sopimustaan jatkettiin taas vuodella.